UNIVERZITET CRNE GORE

FILOZOFSKI FAKULTET NIKŠIĆ

STUDIJSKI PROGRAM PEDAGOGIJA

**MALOLJETNIČKA DELINKVENCIJA**

Podgorica, 2020.

# UVOD

# Problem maloljetničke delinkvencije je nažalost, sve više prisutan u svijetu. Brojni su faktori o kojima bi mogli da pričamo a koji je izazivaju. Iz tog razloga, odabrala sam porodicu kao osnovu društva u kojoj dijete dobija čvrst temelj na kome će graditi svoj život. U porodici se dijete uči životnim vrijednostima, dijeli obaveze, stvara trajne veze, u ambijentu u kome se osjeća zaštićeno i voljeno. Danas porodice prolaze kroz dosta tranzicija i promjena. Veliki je izazov biti roditelj, održati brak i porodicu na okupu.Ciljevi koje postavljamo sebi u životu u velikoj mjeri zavise od načina i kvaliteta života koji smo mi sami imali u svojoj porodici.

 Porodica je najvažnija grupa u životu svakog čovjeka koja treba da mu pruži ljubav, sigurnost, brigu.Ona je egzogeni, opšti factor koji utiče na ponašanje djece, dakle spada u primarnu grupu. Ako je porodica disfunkcionalna, pruža toksično vaspitanje, u njoj ima nasilja i/ili bolesti zavisnosti, netrpeljivosti, logičan je zaključak da se dijete neće harmonično razvijati…

 Posvećenost djetetu (ne mislim žrtvovanje već kvalitetno provođenje vremena), omogućava da dijete nauči kako da se ponaša, upravlja emocijama, kontroliše svoje ponašanje, razlikuje dobro od lošeg, postavi prioritete, uči kako da dođe do cilja.Najprihvatljivije i nekako najdjelotvornije je vaspitanje ličnim primjerom. Zato i postoje izreke: “Krv nije voda”, “Iver ne pada daleko od klade”. Ljubav, bliskost i pripadanje primarnoj porodici su dobra osnova za uspješnost svih kasnijih emotivnih prijateljskih odnosa i odnosa u okviru sekundarne porodice.

 U svom radu sam pokušala da navedem i objasnim sve “anomalije” i probleme koje jedna porodica može da ima a koje izazivaju delinkventno ponašanje pojedinaca i utiču generalno na njegov emocionalni, socijalni razvoj, kao i elemente i karakteristike porodice. U svijetu, pa i u našoj zemlji problem maloljetničke delinkvencije uzima maha, postaje sve okrutniji i odražava jednu nemoć društva(neangažovanost porodice, zatim i nastavničkog-pedagoškog kadra,lokalne zajednice itd.). Delinkvencija jeste ozbiljan problem i ometajući faktor funkcionisanja porodice i društva u cjelini, zato, ako što se prije upoznamo sa nekim mogućim okidačima ovaj problem ćemo minimizirati a možda i iskorijeniti

“Kako ćete doprinijeti svjetskom miru? Idite kući i volite svoju porodicu.” Majka Tereza

“Porodica je veza sa našom prošlošću i most ka našoj budućnosti.” Aleks Hejli

**POJAM MALOLJETNIČKE DELINKVENCIJE**

Pod maloljetničkom delinkvencijom se podrazumijeva čitav spektar ponašanja maloljetnika- od neprilagođenog do kriminalnog. To su svi oblici društveno neprihvatljivog ponašanja, socio-patološkog, kriminalnog ponašanja, huliganstvo, pljačke, krađe, razbojništvo, izazivanje štete, koje je prisutno i kod starijih (14 godina i više), i kod mlađih maloljetnika (manje od 14 godina). Sama riječ je latinskog porijekla (*delictum*) i označava krivično djelo.

Šire shvatanje ovog pojma podrazumijeva devijacije u ponašanju mladih ljudi tipa: socijalna neusklađenost, skitnja, bježanje od kuće, škole, ponašanja koja izlaze iz okvira zakonskih limitacija i sve one aktivnosti koje su inkriminisane normama materijalnog krivičnog zkonodavstva.

Delinkvent je maloljetnik koji je izvršio neko djelo koje je inkriminisano po pozitivnim normama materijalnog krivičnog prava, a preddelinkvent je maloljetnik koji nije izvršio krivično djelo u smislu zakonskih inkriminacija, ali je njegovo ponašanje takvo da počinje da dobija atipiča karakter i može da preraste u delinkvenciju ako se ne preuzmu određene vaspitne mjere. (M.Milutinović, Ž.Aleksić,1989)

Prema užem shvatanju, maloljetnička delinkvencija obuhvata sve aktivnosti maloljetnika koje su inkriminisane po pozitivnim krivičnim zakonima pojedinih zemalja. Riječ je o aktivnostima koje u kontekstu odraslih osoba predstavljaju krivična djela. Ovakvo shvatanje je pravno determinisano i ono izdvaja iz polja negativnih ličnih devijacija jednu kategoriju ponašanja, najopasniju, s obzirom na ličnost delinkventa i karakter njegovog ponašanja. Dakle, to su sva ona ponašanja koja bi u svijetu odraslih osoba predstavljala krivična djela, ako govorimo o krivičnopravnom sistemu zemlje.(M.Milutinović, Ž.Aleksić,1989)

Normalno je da mlada osoba ima potrebu za društvom, da pripada određenoj grupi i da se osjeti prihvaćeno. Ako se dijete uključi u neku grupu koju društvo registruje kao normalnu, pozitivnu, koja proklamuje prave vrijednosti, to je zadovoljavajuće uključivanje. Međutim, u manje kontrolisanim uslovima, pojedinci se uključuju i identifikuju sa devijantnim grupama koje traže sebi slične, njihovo druženje je obilježeno nasiljem, zavisnošću i to postaje sastavni dio rituala grupe. Takvo druženje prouzrokuje delinkventno, devijantno ponašanje.

Maloljetni delinkventi su emocionalno nezrele osobe, ne umiju da kontrolišu emocije u odnosu na socijalne zahtjeve. Oni žele da ostvare svoje zahtjeve sad i odmah, bez strpljenja za odlaganjem. U životu im je važno zadovoljstvo i traumatski reaguju na stvarne ituacije koje djeluju frustrirajuće.

Postoje makro faktori koji utiču na maloljetničku delinkvenciju: politički, opšti kulturni modeli, društvena pokretljivost, društvena reakcija(moralna panika), rat, urbanizacija itd. Takođe postoje i mikro faktori: škola, neorganizovano slobodno vrijeme, finansijski problemi, porodične prilike i odnosi. U svom radu ću se pozabaviti posebno porodičnim odnosima i strukturom.

**BRAK I PORODICA**

Porodica je djetetova prva društvena sredina.Ciljeve i zadatke porodičnog vaspitanja određuje društvo a porodica je jedan od faktora njihovog ostvarenja. Porodica predstavlja najstariji oblik socijalne zajednice, zasnovan na bio-seksualnim, reproduktivnim, ekonomskim i socio-zaštitnim funkcijama. Po svom sadržaju ona je univerzalna, najhomogenija, najčvršća i najtrajnija zajednica u svim istorijskim tipovima društva.Gledano sa antropološkog stanovišta porodica za pojedinca je značajna zbog uloge primarne društvene grupe. Porodica je društvena sredina, osnova uzrasta i iskustva, u kojoj se odvija primarni proces vaspitanja i socijalizacijeličnosti.U njoj pojedinac stiče fundamentalna ljudska znanja, iskustva, doživljaje i to u okviru neposredne interakcije sa drugim ljudskim bićima. Porodica u strukturalnom smislu se određuje kao ujedinjenje odraslih pojedinaca i njihove rođene ili usvojene djece. (V.Đekić,2010) U porodice se izgrađuje moralni lik djeteta, uči se da kontroliše neprihvatljivo ponašanje i poštuje prava drugih.

 Ako govorimo o vezi društva i porodice to se može posmatrati kroz nekoliko procesa. Prvo kultivisanje- formiranje i razvijanje osnovnih ljudskih sposobnosti a to se postiže prenošenjem ljduskih tekovina, počevši od učenja jezika do osamostaljivanja i razvoja stvaralaštva. Zatim socijalizacija, proces uvođenja djeteta u pravila društvenog života, uči da razumije način života i ponašanja društva ali istovremeno stvarajući sopstvena mjerila i kriterijume ponašanja. I najzad individualizacija kao process formiranja personalnih svojstava ličnosti prema mišljenju (Z. Golubović, 1981.) Socijalizacija u porodici je dvosmjerni proces koji teče od roditelja prema djetetu i obratno. Dijete nije objekt koji prima uticaj agensa socijalizacije, već ono kroz interakciju sa drugima utiče na ishod sopstvene socijalizacije.

 Struktura porodice kao grupe i njena dinamika su vrlo specifične u odnosu na ostale vrste i oblike grupa. Da bi odigrala svoju ulogu ona treba da je harmonična, sa skladnim odnosima među roditeljima, njihovoj ljubavi, uzajamnom poštovanju, jednakosti i povjerenju(<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>). Stabilna porodična sredina pozitivno utiče na formiranje i razvoj ličnosti pojedinca, a nestabilni porodični uslovi izazivaju teškoće koje su karakteristika uglavnom nezrele ličnosti. Svaki član u porodici izgrađuje određene stavove koji utiču na njegovo ponašanje (R.Ćetković,2010)

 Često se pojam braka poistovjećuje sa porodicom, međutim, porodica kao zajednica može funkcionisati uspješno i izvan braka. Ciljevi koji se vezuju za brak nisu dovoljni da se na osnovu njih izvrši određenje porodice kao zajednice. Važnu ulogu, naročito na našem podneblju ima pripadanje istoj klasi i sloju stanovništva, to ne mora biti razlog lošeg funkcionisanja porodice ali može biti uslov težeg prilagođavanja jer sama klasna pripadnost se vezuje za postojanje predrasuda. Ekonomski faktor porodice podrazumijeva obezbijeđeno mjesto stanovanja (stan/kuća), osnovni materijalni uslovi i zaposlenje kojim se obezbjeđuje ekonomska nezavisnost…u suprotnom porodica zapada u teškoće. Zatim, kulturna tradicija je takođe važno obilježje- navike, običaji, shvatanja života, razumijevanje društvenih ciljeva, prihvatanje vrijednosti. Kulturni nivo supružnika/roditelja obuhvata: njegovanje kulturne tradicije, učestvovanje u kulturnom životu, način provođenja slobodnog vremena. Antropološki i psiho-socijalni uslovi se vezuju za ličnost roditelja, supružnikai njihovo mentalno zdravlje , karakterne crte ličnosti , tolerancija, razumijevanje drugih, sposobnost normalnog prilagođavanja itd. Personalne karakteristike : karakter, temperament, motivacija zasnivanja porodice, o;ekivanja koja se vezuju za nju, doba stupanja u brak i sl. Saglasnost u očekivanjima i aspiracijama tj. željama i težnjama ako nisu potkrijepljena dubljim razlozima, nisu garancija za ispunjenje ciljeva braka i porodice. Ako su potkrijepljeni prethodno navedeni faktori , postoje izgledi da se porodična integracija ostvari. Ono što treba napomenuti, pertneri treba da se sami i slobodno biraju.(Z. Golubović, 1981.)

**PORODICE SA POREMEĆENOM STRUKTUROM I ODNOSIMA**

Da sva djeca nisu jednaka, da različito prihvataju zahtjeve odraslih, da se na različite načine bore za životnim teškoćama , to se zna, jer su razlike među djecom uočljive. Brojni su razlozi koji mogu da dovedu do poteškoća u vaspitanju, odnosno koji predstavljaju otežavajuće uslove za razvoj djeteta(V. Đekić,2010).

Ono što može da se poveže sa pojavom delinkvencije je broj djece u porodici. Velika, brojna porodica znači i upitan socio-ekonomski status i angažovanost roditelja oko djece, kontrola, autoritet, jačina vaspitnog djelovanja i sl. Jedno dijete u porodici često može biti izloženo promašenom vaspitanju, djeci se daje maksimalna sloboda, ljubav, ostvaruju sve želje, a kada se želje ne ispune, pribjegavaju delinkvenciji.([file:///C:/Users/Korisnik/Downloads/POLITIKA\_SUZBIJANJA\_MALOLETNIKE\_DELINKVENCIJE\_KAO\_DETERM\_INANTA\_DRUTVENOG\_RAZVOJA-MiricDimovski.pdf](file:///C%3A/Users/Korisnik/Downloads/POLITIKA_SUZBIJANJA_MALOLETNIKE_DELINKVENCIJE_KAO_DETERM_INANTA_DRUTVENOG_RAZVOJA-MiricDimovski.pdf))

Porodice sa poremećenom strukturom se još nazivaju i dezintegrisane porodice, možemo ih odrediti kao porodice u kojima nastaju poremećaji, a tiču se porodičnog života koji karakteriše nedostatak zajedništva, što se manifestuje u nedostatku saglasnosti među članovima u bitnim pitanjima porodičnog života, u emocionalnoj nepovezanosti i hladnoći, u nedostatku međusobne podrške i solidarnosti i nemogućnosti ispunjenja bitnih porodičnih ciljeva, nedostatak kooperacije i u poremećenosti porodičnih uloga,pojačani i učestali sukobi koji se ne rješavaju, poremećajima samih ličnosti članova porodice (mentalni poremećaj, delinkvencija)(Golubović, 1981). Dezintegrisane porodice karakterišu disfunkcionalni odnosi unutar njih što utiče na zadovoljenje egzistencijalnih potreba članova, zanemaruju se porodične uloge, djeca su vaspitno zapuštena i prepuštena sebi, odaju se delinkvenciji i kriminalu ([file:///C:/Users/Korisnik/Downloads/06\_Krstic%20(2).pdf)](file:///C%3A/Users/Korisnik/Downloads/06_Krstic%20%282%29.pdf%29).

Nepotpune porodice su porodice samohranog oca ili majke sa djecom, djeca bez oba roditelja,bračni parovi bez djece. Dešava se da su potpune porodice u međuvremenu postale nepotpune ,npr. migracione porodice, udovičke porodice, razvedeni pa sa djecom i sl. Složenost problema ogleda se u obezbjeđivanju normalnih uslova života i školovanja djece ali i u psihičkom, moralnom i socijalizacijskom pogledu. Čest je slučaj da djeca iz ovakvih porodica osjećaju dodatno strah jer brinu da ih i drugi roditelj ne napusti iznenada ili čak staratelji koji se brinu o njima. Ovakva djeca imaju razvijene kompenzacione mehanizme koji ih mogu odvesti u asocijalno ponašanje. Razumijevanje će potražiti u vršnjačkim grupama koje upravo mogu uticati na nepoželjno ponašanje ove djece naročito ako su i ona sama asocijalna( M.Mladenović, 1989).

Uloga porodice ja važna po pitanju emocionalnih dimenzija, adolescent iz potpune porodice je emocionalno stabilniji i zreliji, lako mijenja sebe kroz nova iskustva, prihvata tuđa mišljenja, sumnjičavo je i neposlušno. Dijete iz potpune porodice imaju veliku želju za promjenama, pokazuju spremnost i odlučnost za iste, nijesu bojažljiva, dok djeca iz nepotpunih porodica se plaše da će to narušiti već slabu ravnotežu sa spoljašnjim svijetom. Mlade iz nepotpunih porodica karakteriše smanjena empatičnost, predusjetljivost, smanjena potreba za prijateljskim I emotivnim vezama, smanjena sposobnost investiranja u sebe itd. (http://www.psihologijanis.rs/clanci/22.pdf)

Poremećeni odnosi u porodici se smatraju porodičnom patologijom, misli se na ozbiljna neslaganje i sukobe koji mogu postojati. Uzroci mogu biti subjektivne prirode npr: psihička i polna nepodudarnost među supružnicima, razlika u karakterima,shvatanjima,vaspitanju, vjeroispovijesti itd. Zatim uzroci ekonomske prirode: nezaposlenost, niski lični dohoci, dugogodišnja bolest člana porodice koja iscrpljuje porodicu. Potom uzroci koji leže u asocijalnim navikamai ponašanju člana porodice – alkoholizam, maloljetnički kriminalitet, kriminalitet odraslog člana porodice, narkomanija, skitničarenje… Najzad, uzroci koji leže u poremećaju mentalne, fizičke ili psihičke strukture ličnosti : invaliditet, psihoza, mentalna retardacija, epilepsija..(M.Mladenović,1989).

Ono što predstavlja ometajući faktor u porodici, čini je degradiranom i uništava stabilne odnose je kriminalitet roditelja ili jednog od roditelja.Vršenje krivičnih djela od strane roditelja može, preko modela za učenje, uticati da i njihova djeca počnu da se delinkventno ponašaju. Ova pojava se u kriminologiji zove kriminogeno porodično ognjište.([file:///C:/Users/Korisnik/Downloads/POLITIKA\_SUZBIJANJA\_MALOLETNIKE\_DELINKVENCIJE\_KAO\_DETERM\_INANTA\_DRUTVENOG\_RAZVOJA-MiricDimovski.pdf](file:///C%3A/Users/Korisnik/Downloads/POLITIKA_SUZBIJANJA_MALOLETNIKE_DELINKVENCIJE_KAO_DETERM_INANTA_DRUTVENOG_RAZVOJA-MiricDimovski.pdf))

Cjelokupna porodična atmosfera zavisi najviše od odnosa roditelja, odnosi zasnovani na uzajamnom poštovanju, saradnji, ljubavi stvaraju mir, sigurnost, sreću, zadovoljstvo. Sukobi, neslaganja, prezir, poniženja, narušavaju porodičnu harmoniju, otežavaju pozitivnu identifikaciju, unose nemir. Takvo stanje u porodici doprinosi razvoju negativnih karakteristika ličnosti, samim tim I delinkventnom ponašanju (https://fpn.unsa.ba/b/wp-content/uploads/2020/01/02-MASTER-TEZA-%C5%A0kola-kao-faktor-rizika-i-za%C5%A1tite-u-pojavi-maoleljtni%C4%8Dke-delinkvencije.pdf)

**MATERIJALNI STATUS PORODICE**

Šta je uslov srećne i uspješne porodice? Da li je to kada djetetu možemo da priuštimo sve što poželi, da ga školujemo, nahranimo, obučemo, platimo odmor?! Povoljni materijalni uslovi neosporno olakšavaju funkcionisanje porodice, roditelji koji su okupirani problemima materijalne prirode nisu u stanju da se dovoljno posvete vaspitanju djece. Opterećeni takvim stvarima, roditelji unose nemir u dom, zabrinuti su, djeca usljed nedovoljne vaspitanosti, ne poznajući društveno prihvatljiv način da doprinesu poboljšanju materijalne situacije, pribjegavaju kriminalnim radnjama.

 Ako odemo u krajnost da je porodica na rubu egzistencije, poteže se pitanje da li djeca idu redovno u školu (ovo je posebno pitanje za Rome), i da li to dalje znači višak slobodnog vremena. Neosporno je da takve porodice teško opstaju u socioekonomskim uslovima. S druge strane, ako je djetetu priušteno apsolutno sve što poželi, na to je naviknuto već duže vrijeme, od malih nogu dobija džeparac koji je veći od većine njegovih vršnjaka, kako će ono reagovati prvi put kada njegova želja ne bude ispunjena? I u jednom I u drugom slučaju zanemareno je vaspitanje i roditeljska kontrola su svedeni na minimum. ([file:///C:/Users/Korisnik/Downloads/06\_Krstic%20(2).pdf)](file:///C%3A/Users/Korisnik/Downloads/06_Krstic%20%282%29.pdf%29).Djeca iz imućnih porodica žele kroz novac da izbjegnu procesuiranja i to im je “alibi” za krivična djela. Djeca iz finansijski vrlo skromnih porodica, zanemaruju obrazovanje i sve svoje životne nedaće žele da riješe na delinkventan način.

Problem koji proizilazi iz lošeg finansijskog statusa porodice, naročito kod Roma je nepohađanje škole, ili skitnje, bježanja iz škole. Samim tim oni imaju višak slobodnog vremena koje provode kroz prošnju, sitne krađe i prestupništva.

**PORODICESA IZBJEGLIČKIM STATUSOM**

Ono što prati jednu izbjegličku porodicu je, neosporno, otežana integracija u novu sredinu, neprihvatanje i neprijateljski stav od strane vršnjaka, nerazumijevanje nastavnika, vaspitača([file:///C:/Users/Korisnik/Downloads/06\_Krstic%20(2).pdf)](file:///C%3A/Users/Korisnik/Downloads/06_Krstic%20%282%29.pdf%29). Takođe, dodatne otežavajuće okolnosti mogu biti u vidu pojave alkoholizma, lošeg materijalnog stanja zbog predrasuda sredine koja ne želi da zaposli porodice koje su emigrirale, djeca se osjećaju uplašeno, usamljeno i izlaz traže u delinkvenciji.

Usljed nesigurnosti i nemaštine bježe iz škole, što nekada može da ima opravdanje da je pojedinac neshvaćen, manjina u određenoj zajednici, ali problem je ako se to opravdanje konstatno koristi tj. zloupotrebljava.

“Osjećaj nelagodnosti u školi tjerao je dječaka da povremeno pobjegne s nastave, što su radili i drugi. Njemu se kao “izbjeglici” nešto više praštalo, jer su se “trudili da ga razumiju”. Jednog dana, kada nije dao pozitivan odgovor, a uz to se nešto vrpoljio i razgovarao na satu, nastavnica je kazala: “Dok se ti šećkaš po gradu i ne učiš, tamo, u tvom kraju, moj sin je na ratištu i gine za tebe.” Od tada dječak napušta školu, otkriva skupinu delinkventnih adolescenata s kojima provaljuje u kioske, preprodaje ukradene cigarete, provaljuje u slastičarnice. Tako je došao do Centra za socijalni rad i susreta s nama.” (Skupina autora, 1992, 51).

Izbjeglištvo predstavlja ometajući faktor u socijalizaciji i razvoju djece i mladih. Podrazumijeva promjenu egzistencijlnog polja, pri čemu se rješavanje novonastalih problema ne može osloniti na ranija iskustva. Usamljenost i dosada vode ka depresiji, uključuju se u grupe gdje su kontakti i povezanost vrlo površni , a čiji su obrasci ponašanja daleko od prihvatljivog, čak i u tom novom društvu ([file:///C:/Users/Korisnik/Downloads/06\_Krstic%20(2).pdf)](file:///C%3A/Users/Korisnik/Downloads/06_Krstic%20%282%29.pdf%29). Ali, upravo zbog odbačenosti žele da se dokažu zajednici i okreću se delinkvenciji.

**NASILJE U PORODICI**

Nasilje u porodici je globalni problem o kojem se malo govori, a sve je više prisutan. Ono što je najgore, trpe djeca, ona su u pasivnoj poziciji. Kako će se dijete ponašati ako gleda svaki dan kako otac (najčešće je takav slučaj) prebija njegovu majku?! Žene, majke se često pravdaju činjenicom da to čine zbog djece, ne znajući da djetetu nabacuju osjećaj krivice, djeca sve to gledaju, slušaju i osjećaju, u tišini pate. Dijete i samo postaje žrtva nasilja,ako je u pasivnoj poziciji, poziciji posmatrača. Dešava se i aktivno nasilje (psihičko i fizičko nasilje od strane jednog roditelja ili oba), tada se javlja napetost, osjećaj straha za egzistenciju, strah od nasilja, razvijaju se anksiozni i depresivni simptomi, kao i konfliktna osjećanja prema roditelju koji je nasilan njemu samom i/ili prema majci, braći, sestrama.

Konfliktna osećanja prema roditelju koji vrši nasilje izazivaju napetost u djetetu koje ne zna strategiju kako da se izbori sa tim. U maloj glavi djeteta javljaju se zbunjujuća pitanja i emocije koje ta pitanja prate: Da li treba da volim oca koji tuče moju majku? Šta treba da osjećam i da li su moja osjećanja ispravna?

Pored posljedica na polju emocija djeca koja su žrtve nasilja u porodici, i/ili i sama trpe nasilje ispoljavaju brojne promjene u ponašanju, negativne. Reaguju tako što se povlače u sebe, ne uspostavljaju dobre socijalne odnose, ne vjeruju ljudima ili ispoljavaju izrazito agresivno ponašanje koje ih vodi ka delinkvenciji.

Kod djece, koja su žrtve porodičnog nasilja primjećuje se pad kognitivne efikasnosti tj. usporeniji intelektualni razvoj, naročito ako je dugo izloženo nasilju, pasivno ili aktivno.

Djeca izložena nasilju su često dekoncentrisana, nepažljiva, nemaju podršku ni adekvatnu stimulaciju tokom razvoja. Nasilje narušava kapacitete čitave porodice. Treba imati u vidu da je svaki slučaj nasilja uvek individualan i porodičan i društveni problem jer pogađa čitavo društvo, a naročito individue koje trpe. Imajući ispred sebe pogrešan model ponašanja i rješavanja nesuglasica, dijete će krenuti pogrešnim putem ne znajući da percipira loše postupke, oponašaće svoje roditelje. Svoju frustraciju će suzbiti nasiljem nad drugima. (<http://www.rtv.rs/sr_lat/zivot/porodica/kako-nasilje-u-porodici-utice-na-dete_962846.html>)

**POROCI U PORODICI**

Šta djeca nauče ako rastu sa roditeljem, roditeljima, koji su skloni alkoholizmu, upotrebi droga?! Zavisnost nije nešto što pogađa pojedinca već svakog člana porodice. Najveću štetu, ipak, trpe najmlađi. Upravo su djeca i najveće žrtve zavisnosti svojih roditelja. Odrastanje u ovakvom okruženju je haotično i zastrašujuće iskustvo, jer se ona svakodnevno suočavaju sa stresom i bolešću starijih izazvanih dugogodišnjom upotrebom psihoaktivnih supstanci. Takođe, postoji opasnost da se iz ovih problema razviju okidači zavisnosti koji će im u kasnijim godinama kreirati sličan život kakav sada vode njihovi roditelji. U porodicama u kojima vlada alkoholizam, zavisnost od heroina, kokaina ili drugih opijata, tablet odnos harmonije i sklada je narušen. Dolazi do zamjene uloga tako da djeca preuzimaju brigu o roditeljima. Neke od dužnosti djeteta su u vidu pomaganja pijanom ocu posle noći provedene uz alkohol ili brzi pronalazak novca (a dijete ide linijom manjeg otpora,ne honorarni posao već krađe, razbojništva, pljačke) i to postaje dio svakodnevnog života.

**Negiranje problema u porodicama** u kojima vlada zavisnost je uobičajena pojava. Ne samo da zavisnik to čini, već i bračni partner. Odrastajući u ovakvoj sredini i sama djeca, vremenom, nauče kako da sakriju istinu od drugih. Da bi se stvorila lažna slika, djeca izbjegavaju kontakt sa vršnjacima, nepovjerljivi su prema drugima, gube samopouzdanje, teško sklapaju prijateljstva, a kasnije i emotivne veze.  Roditelji su uzor svojoj djeci, pa njihova zavisnost postaje obrazac ponašanja za nasljednike. Nisu isključene ni kriminalne radnje i agresivno ponašanje(https://europeibogainecenter.com/uticaj-roditelja-zavisnika-na-dete/).

**NEŽELJENO DIJETE**

Svaki roditelj bi trebao da odluku o rađanju djeteta donese svjesno, odgovorno i slobodno i da od samog starta bude uključen aktivno u podizanju svog djeteta , što je u interesu roditelja a i društva. Kada kažemo planiranje porodice mislimo na obezbjeđivanje uslova djetetu za fizički i psihički razvoj, zato treba da roditelji odluče koliko će imati djece, što samim tim čini da nihovo dijete bude rođeno kao željeno. Ako analiziramo zašto se neko dijete rodi kao neželjeno to može biti zbog nepovoljnih zdravstvenih prilika, neriješenog ekonomskog statusa roditelja, nestabilnih socijalnih odnosa, dijete vrlo mladog bračnog para (loša porodična atmosfera pa se utočište nalazi u braku; potreba za materijalnom sigurnošću koju nemaju u primarnoj porodici)prema (V. Đekić,2010). Sami vaspitači, učitelji imaju problema sa roditeljima čije je dijete neželjeno jer je ono za njih teret (R.Grandić,1997)

**SMRT RODITELJA**

Kada se desi smrt jednog od roditelja ili čak oba, dijete je automatski lišeno roditeljske ljubavi koja je za njega veoma značajna. Osim emotivne osakaćenosti, javljaju se socijalni problem. Ako se desi da umre otac, najčešće nastupaju problem ekonomske prirode. Majka brine o domaćinstvu, ide na posao, preokupirana je, premorena, nervon napeta i dolazi do zanemarivanja djeteta. Majka teško može da nadoknadi ulogu oca, muško dijete treba da se poistovjećuje sa ocem, imitira njegovo ponašanje,stekne povjerenje u sebe kao muškarac, postaje pun pažnje, zaštitnički nastrojen prema majci i sestri. Ćerkama posebno fali očinska figura, nije u pitanju samo odnos prema djetetu već odnos prema djevojčici. Tada se javlja posebna sigurnost ali I nježnost. Posljedice odsustva oca su: nedostatak sigurnosti, poremećeno sticanje zrelosti, sklonost antisocijalnom i delinkventnom ponašanju, dijete se povlači u sebe. Može se desiti i nešto sasvim suprotno, pretjerana feminizacija ponašanja, dok kod djevojčica se javljaju poteškoće u uspostavljanju zdravih emotivnih odnosa sa muškarcima (N.S.Kapor,1985) Međutim, dešava se da majke u želji da nadomjeste odsustvo oca pretjeraju sa nježnostima, što može imati negativne posljedice.

 Poslije smrti majke, razvoj djeteta je izuzetno težak, zamjena za njenu ljubav i toplinu je teško naći, očevi pretjerano maze djecu , a to se negativno odražava na njihovo osamostaljivanje. Stvari mogu da pođu u drugu krajnost, da zanemare djecu i pažnju usresrede na drugu partnerku ili posao zbog čega najviše trpe djeca. Preporučuje se da o djeci tada brine žena barem dok ne steknu adekvatan stepen zrelosti što se tiče postupaka i stavova i da što manje mijenjaju porodičnu sredinu.

Ono što dovede do smrti roditelja je uglavnom bolest, koja za sobom povlači i socio-ekonomske probleme. Ono što se u našoj zemlji, ali i na Balkanu generalno zanemaruje jeste alkoholizam (uglavnom oca), koji se ne tretira kao bolest zavisnosti zbog primitivnog shvatanja ljudi na navedenom podneblju(file:///C:/Users/Korisnik/Downloads/06\_Krstic%20(2).pdf). Alkoholizam razara moralne, etičke principe i norme samog pojedinca, ekonomski oslabljuje porodicu, vodi ka nasilju i delinkvenciji, uništava porodičnu harmoniju i predstavlja loš obrazac ponašanja za djecu.

 Od djeteta ne treba kriti bolest ili smrt roditelja. Ako je dijete mlađe lakše će pretrpjeti smrt roditelja, jer je manje svjesno.

Ako djeca rastu bez oca, dječaci nemaju konkurenciju, sa majkom najčešće produbljuju posesivni stav i nisu sposobni da se suoče sa ljubomorom i da je nadvladaju (V.Đekić,2010)

U porodici su očevi ti koji nude ekonomsku stabilnost, pomažu majkama u podizanju djece, što smanjuje njihov stres, prisustvo oca povećava osjećanje bezbjednosti u porodici. Ovo naročito dolazi do izražaja u slučajevima djece adolescentskog uzrasta. Tada djeca samohranih majki su sklona korišćenju droga, češće postaju članovi maloljetničkih bandi, bivaju izbačeni iz škole i postaju maloljetničke ubice.Kontrola djece kod kuće je smanjena, ukoliko se radi o porodicama sa jednim roditeljem, naročito se to odnosi na porodice bez oca.(file:///C:/Users/Korisnik/Downloads/POLITIKA\_SUZBIJANJA\_MALOLETNIKE\_DELINKVENCIJE\_KAO\_DETERM\_INANTA\_DRUTVENOG\_RAZVOJA-MiricDimovski.pdf)

**USVOJENO DIJETE**

Par koji želi da usvoji dijete treba da ispuni određene zahtjeve, da je spremno da brine o zdravlju djeteta, ima stabilnu ekonomsku situaciju, da su svjesni svih poteškoća. Što je dijete mlađe usvojeno, lakše će se prilagoditi novoj sredini i ljudima koji zadovoljavaju njegove osnovne potrebe , poklanjaju mu ljubav. Afektivno vezivanje je nešto što podrazumijeva emotivnu vezu majke i djeteta, manifestuje se kroz prijateljski i topli odnos koji je baziran na pozitivnim emocijama( V.Đekić,2010). Treba praviti razliku između vezivanja i zavisnosti djeteta, emocionalno vezivanje je kada je djetetu neugodno zbog odvojenosti od majke. Ako majka prihvati “praćenja” svog djeteta, ono će se razvijati u skladu sa pozitivnim i povoljnim emocionalnim razvojem, ako odbacuje dijete , djetetov emocionalni razvoj će ići u pravcu emocionalnih poremećaja (N.Nikolić, M.Mangulići i saradnici, 2004; R. Razo,1992)

Kada govorimo o starijoj djeci, preporučljivo je da roditelji budu izuzetno strpljivi, puni pažnje I razumijevanja. Stalno posmatranje djeteta je neophodno kako bi mogli da odmjere svoje postupke u ostvarivanju kontakta i intimnosti.

Za dijete je nešto najporaznije reći mu da je usvojeno jer nije željeno ili da su mu roditelji bili toliko losši da je nužno bilo da se neko drugi stara o njemu(V.Đekić,2010)

**DIJETE RAZVEDENIH RODITELJA**

Činjenica je da dok dođe zvanično do razvoda braka, djeca su doživjela i preživljela sve njihove svađe, sukobe, bijes i ljutnju. Ono što se svakodnevno dešava je osjećaj krivice kod djece koja žele da porodicu sačuvaju na okupu, ako pak ne uspiju, osjećaju se krivim za razvod braka. Nakon toga, dijete može biti “dobro”, a može biti buntovno. Zbog toga je važno kako će roditelji opravdati sopstveni razvod.(T.B.Brazelton,Dž.D.Sperou,2001)

Ono što dodatno stvara poteškoće su netrpeljivost između roditelja, vaspitno zanemarivanje djeteta, smanjen životni standard itd. Svako dijete različito doživljava novonastalu situaciju, zavisno od uzrasta, navika, vezanosti za roditelje itd.(M.Savić,1988).

Ako se prikriva nezadovoljstvo u braku, to za rezultat ima neurotsko ragovanje , a dijete se nesvjesno uključi u emocionalni konflikt, jedan roditelj tada traži saveznika ili mu je zamjena za ljubav koju je očekivao od partnera, dijete se ne razvija slobodno.

Otac potkrepljuje ženstvenost kod djevojčica i muževnost kod dječaka tako što se različito ponaša prema djeci različitog pola, više nego majka. Samostalnost i nezavisnost podstiče otac kod djece oba pola, isto tako potkrepljuje one razlike u ponašanju djevojčica i dječaka koje su vezane za polnu pripadnost. Djeca koja žive kod majke su manje zrela i više socijalno i emocionalno zavisna od majke nego djeca koja rastu u normalnom okruženju. Neka ženska djeca izgrade agresivne i autoritarne stavove i idealizuju sliku o muškoj ulozi. Dječaci su ženstveniji jer se identifikuju sa majkom najviše. Dakle, možemo zaključiti da prisustvo oca ili starijeg muškarca u kući olakšava proces osamostaljivanja djece bez obzira na pol (V.Đekić,2010).Nježan odnos sa ocem sprečava pojavu agresivnosti i sklonost ka delinkventnom, negativnom ponašanju. Kod djevojčica je opaženo da ih prisustvo oca čini društvenijim, dok odsustvo budi kod njih negativno emocionalno ponašanje, uzrok tome je pretjerana zavisnost od majke, nedostatak samopouzdanja koje bi izgradile da rastu uz prisustvo oca. Odsustvo oca predstavlja određeni hendikep u smislu nemogućnosti da se uklope u društvo, osjećaj bespomoći, ni same ne znaju kako da se postave prema muškarcima. Djevojke čiji su očevi umrli dok su bile djevojčice, stidljive su u društvu muškaraca, dok one koje žive sa razvedenim majkama su pretjerano željne pažnje muškaraca. Ako djevojka, djevojčica opisuje oca kao nježnog, pažljivog, punog razumijevanja, koji su zainteresovani za one što one čine, srećni za njihove uspjehe, sigurnije su i opreznije po pitanju udaje i želje da imaju porodicu.(I.Ivić,N.Havelka,1990)

Da bi neko bio dobar vaspitač i pedagog, mora da nauči da sluša djecu, pokuša da ih razumije, pokloni pažnju, to je jedini pravi put do uspjeha. U suprotnom, djeca mogu biti nervozna, odbačena, razviti osjećaj zapostavljenosti ili nevoljenosti. Takodje, nerijetko se dešava da usljed nerazumijevanja dječjih potreba, kasnije dijete krene pogrešnim putem asocijalnog ponašanja npr. narkomanija, delinkvencija, kriminal i sl.

Često se dešava da dijete iz želje da pomiri roditelje skreće pažnju na sebe delinkventim ponašanjem kako bi se oni zajednički preokupirali oko problema koji je samo stvorilo. Desi se konačno razvod, dijete koje pati , propušta da uvidi na kojeg roditelja da se ugleda.

U slučajevima promjene bračnog stanja, često se dešava da roditelji tolerišu seksualno zlostavljanje i fizičko maltretiranje djece, koje vrše očuh, maćeha ili polubraća(<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>).

**DJECA ČIJI SU RODITELJI ZAPOSLENI U INOSTRANSTVU**

Porodice u kojima jedan od roditelja, najčešće otac boravi van zemlje zbog posla, nalaze se u specifičnim socio-emocionalnim uslovima.

 Posljedica odlaska roditelja u inostranstvo može biti u vidu slabog školskog uspjeha i odsustvo sa nastave, nagle promjene u formiranju ličnosti i sl.(V.Đekić,2010).

Najčešće je u porodici odsutan otac zbog posla. Majke u tom lsučaju postaju previše emotivne, opravdavaju postupke djece i krivce traže u drugima, lošem društvu,ocu.(file:///C:/Users/Korisnik/Downloads/06\_Krstic%20(2).pdf)

Važno je na vrijeme uočiti da li dijete pati zbog odustva roditelja kako ne bi ostali emotivni tragovi kod djeteta, ili da se svedu barem na najmanju moguću mjeru.

**EMOCIJE KOD DJECE**

 Kada kažemo emocionalna zrelost mislimo na razvijenu sposobnost vladanja emocijama u cilju rješavanja konflikata i problema, to podrazumijeva empatiju, toleranciju, toplinu. Emotivno zrela osoba će znati prije da se upravlja realnošću nego svojim strahovima. Lakše će se rješavati sukobi ako je pojedinac, dijete, razvio sposobnost samokontrole, nesebičan je, radi na stvaranju povjerenja sa drugim osobama, siguran je u sebe i odnose sa drugim ljudima.

Možemo govoriti o moralnim, estetskim i intelektualnim emocijama. Moralna osjećanja podrazumijevaju etičke stavove, odnos sa samim sobom i drugim ljudima, estetska se vezuju za doživljaj lijepog, uzvišenog, pravilnog i skladnog u prirodi i društvu i intelektualna koja se zadovoljavaju radoznalošću, željom za novim saznanjima( E.Kamenov,1990). Izuzetno je važno da naučimo djecu da vladaju sostvenim emocijama , osjećanjima, jer je to osnova dobre komunikacije i interakcije sa ljudima, način da mirnim putem riješe sukobe i nesuglasice, da se snalaze u svakodnevnom životu. Za harmoničan razvoj djeteta važno je osluškivati i ne ignorisati dječje emocije. Djeca moraju da nauče da upravljaju emocijama i osjećanjima kako bi izgradili sposobnost samokontrole, ako nauče da smiruju afektivna stanja, postići će stanje smirenosti.

Bijes kod djece i mladih može da se javi zbog neke restrikcije, uskraćivanja određenog zadovoljstva. Djeca trebaju da nauče da suzbiju taj bijes, nauče da se tako ne dolazi do željenog cilja, razviju snagu kontrole. Svaki bijes lako prerasta u nasilje i delinkvenciju ako nije obuzdan razumom, potreban je razvoj samosvijesti da bi shvatili posljedice svojih odluka i ponašanja (R.Ćetković,2010).

Empatija, saosjećanje sa drugom osobom, uči se posmatranjem prvo života u porodici. Dakle, za razvoj empatije kod djeteta važan je emocionalni odnos roditelja prema njemu. Empatija je osnova za prosocijalno ponašanje. Delinkventi najčešće za svoja djela nemaju osjećaj krivice, griže savjesti, nijesu u stanju da osjećaju žaljenje. Nedostatak empatije im onemogućava da formiraju dublje i iskrenije kontakte sa ljudima (R.Ćetković,2010).

Djeca koja su prezaštićena od strane roditelja nisu u stanju dana objektivan način tumače različite okolnosti i situacije, već ih okarakterišu kao prijeteće i zlonamjerne. Za emocionalnu inteligenciju djece važna je, saradnja, samokontrola, sposobnost komunikacije (R.Ćetković,2010).

Traume koje se dožive tokom djetinjstva utiču na razvoj ličnosti djeteta i ispoljavaju se kasnije u vidu dubokih poremećaja. Lišavanje afektivne prirode automatski označava nedostatak toplog i prijateljskog odnosa majke i djeteta, nevažno da li je riječ o nesposobnosti majke ili je ona jednostavno emotivno hladna i odsutna za dijete, ovo dovodi do nemogućnosti sticanja sigurnosti (N.Nikolić,M.Marangunić i saradnici,2004).Posljedice mogu biti stravične ako je dijete mlađeg uzrasta i ako je već neki duži vremenski period odvojeno od majke. Posljedice su vidljive na emocionalnom planu, osoba se ponaša promiskuitetno, stalno traži dokaz ljubavi, sklona je delinkventnom ponašanju, frigidna je, bježi od afektivnog vezivanja. Ako je dijete zbog odsustva jednog od roditelja ili u najgorem slučaju oba , strah,bijes i nesigurnost koju često osjeća vršiće pritisak na njegov organizam što stvara trajno štetne posljedice na psihičko i fizičko zdravlje. Takodje, taj bijes i mržnju koju potiskuje u sebi može ispoljiti na druge, može postati sklon samopovređivanju i/ili ugrožavanju drugih.

Emocionalno neuspjelo vaspitanje za posljedicu ima fizičko nasilje najčešće, još ako je strogo kažnjavano i zanemarivano, oponašanje svoje roditelje kada i samo postane roditelj ili će se tako ponašati prema vršnjacima. U takvim situacijama se djeca osjećaju bespomoćno i nesigurno i tada se razvija klica agresivnosti.

Emocionalne vještine kod djece treba da razviju roditelji, nezamjenljivo sredstvo u sprečavanju izliva gnijeva je razgovor sa djecom. Kroz iskreni, otvoreni emocionalni razgovor pomoći će im da riješi probleme , dodijeliće savjet šta uraditi u nekoj situaciji. Situacija danas je takva da su roditelji prezauzeti obavezama, malo vremena provode sa djecom pa su s toga otuđena (R.Ćetković,2010).

Emocionalno zrela osoba je sposobna da kritički promišlja, oprezno i fleksibilno rasuđuje, ima realne stavove prema porodici i drugima i usklađuje emotivnu reakciju sa situacijom. Jedan od pokazatelja vladanja emocijama je sposobnost da obuzdamo i smanjimo sopstveni bijes (R.Ćetković,2010).

Kada govorimo o dječjim emocijama, moramo se osvrnuti na roditeljsku osjetljivost koja treba da postoji još od kad je dijete u kolijevci. Ako odrasli pokazuju osjetljivost za interakcione signale djeteta, i ono će imati jači implicitni doživljaj shvaćenosti unutrašnjih stanja i potreba, odnosno sihronizovanost u igri, a potom i predvidljivost sopstvenih stanja i ponašanja. Razvoj kapaciteta mišljenja o tuđim osjećanjima zavisi od porodične sredine i emocionalne uključenosti roditelja. Kroz unutrašnje radne modele razvijamo vezanost, sistem reprezentacija nam omogućava da na osnovu prethodnog iskustva zamislimo aktuelnu ili buduću interakciju s drugima. Svaka nova, drugačija situacija tumači se i ocjenjuje u skladu sa ovim modelima koji diktiraju osjećanja koja će se javiti u osobi. Glavna okosnica nečijeg modela svijeta je predstava o tome ko je njegova figura vezanosti, gdje je možemo naći i kako očekujemo da će ona reagovati, dok je za formiranje modela sebe presudno koliko dijete sebe vidi kao prihvatljivu ili neprihvatljivu u očima svoje figure vezanosti. Džon Boulbi definiše vezanost uz pojam sigurne baze, ponašanje koje uključuje traženje i održavanje blizine s drugom jenkom koja je izvor sigurnosti. Majke, roditelji koji su nedostupni za svoje dijete, uticali su na to da njihovo dijete razvije izbjegavajući obrazac vezanosti jer roditelji nijesu bili u stanju da prepoznaju potrebe ili inicijative djeteta, pruže im utjehu i sigurnost. Izbjegavajuće vezana djeca imaju razvijen pozitivan model sebe ali ne vjeruju drugima, imaju smanjeno samopoštovanje što ih dalje void izgradnji strategije ostanka u odnosu koji podrazumijeva odbijanje da se koristi baza sigurnosti (roditelj/i) i izostanak straha da će ona biti izgubljena. Adolescenti se nerijetko kasnije oslanjaju na modele ponašanja koji uključuju agresivnost. (https://www.researchgate.net/profile/Aleksandar\_Dimitrijevic3/publication/249008415\_SOCIOEMOCIONALNI\_MODEL\_MALOLETNICKE\_DELINKVENCIJE\_I\_NJEGOVE\_PRAKTICNE\_IMPLIKACIJE/links/0046352136c3fef3d9000000/SOCIOEMOCIONALNI-MODEL-MALOLETNICKE-DELINKVENCIJE-I-NJEGOVE-PRAKTICNE-IMPLIKACIJE.pdf?origin=publication\_detail )

Razvoj empatije, kvalitet vezanosti zavisi prije svega od stila vaspitanja i osjetljivosti roditelja koji treba da adekvatno i dosljedno reaguje na potrebe djeteta. Sigurno vezana djeca na bolji način regulišu i kontrolišu negativne emocije izazvane tuđim bolom, imaju smanjenu potrebu za potiskivanjem negativnih osjećanja što je karakteristika izbjegavajuće vezane djece i rijetko ih obuzme negativni afekt u odnosu na ambivalentno vezane vršnjake, na taj način imaju adekvatnu reakciju na tuđu patnju.

Van Iljzendorn ističe da su kvalitet vezanosti, kapacitet za empatiju i sposobnost regulisanja afekta ključni za nivo moralnog rezonovanja i pojavu antisocijalnog, delinkventnog ponašanja. Stepen vezanosti se vezuje za moralno rezonovanje, a moralnost podrazumijeva sposobnost razlikovanja dobra i zla. U sigurnom odnosu vezanosti, roditelji stvaraju siguran prostor u kojem dijete može slobodno da istražuje, bez straha od neuspjeha, sihronizovani su sa kognitivnim nivoom djeteta; prioriteti i ambicije roditelja i djece su usaglašeni; djeca promišljaju nezavisno od postojećih nepisanih pravila društvai pritiska vršnjaka. Sve ovo je rezultat emocionalne povezanosti djece i roditelja i postojanje tzv.sigurne baze.

Iz svega navedenog proizilazi kolika je snaga roditeljske osjetljivosti, responzivnosti i predvidljivosti u reagovanju, koji su u slučaju mladih delikvenata izostali ili su diskutabilni. Ako u porodici izostaju navedeni elementi, kod djece će se razviti loš empatijski kapacitet, ne bavljenje svojim i tuđim emocijama, odsustvo povjerenja prema sebi i drugima, nedovoljna internalizacija moralnih struktura što znači da su sve bliži delinkvenciji.

**ZLOSTAVLJANJE I ZANEMARIVANJE DJECE**

Kada kažemo zlostavljanje mislimo na više vrsta: fizičko, psihičko, emocionlno, seksualno, ekonomsko(ne obezbjeđivanje odjeće i obuće, neadekvatan životni prostor). Fizičko zlostavljanje kao što i sam naziv kaže, riječ je o fizičkim činjenjima, udaranje, čupanje, batinjanje, šutiranje, bacanje, tjeranje da rade teške fizičke poslove, za posljedicu imamo fizičke promjene ili u najgorem slučaju smrt. Emotivno zlostavljanje podrazumijeva činjenja ili nečinjenja koja izazivaju naročite kognitivne, afektivne i druge mentalne poremećaje I to može biti: izolacija, degradacija, odbacivanje, navođenje na delinkventno ponašanje, eksploatacija, uskraćena ljubav i emocionalna podrška. Seksualno zlostavljanje odnosi se na vaginalni, analni ili oralni odnos kao i svi kontakti tipa seksulno dodirivanje i sl. Seksualna eksploatacija podrazumijeva korišćenje djece za prostituciju i/ili pornografiju. Zanemarivanje kao čin tiče se zapostavljanja i ignorisanja dječjih fizičkih, zdravstvenih, materijalnih, emocionalnih, obrazovnih, psihičkih potreba i napuštanje djeteta. Kao mogući znaci zanemarivanja mogu se javiti: akcidentalna povređivanja, prošnja, krađa, rijetko pohađanje škole itd. Zlostavljanjem djece roditelji uglavnom pokazuju bijedu i očaj u kojem žive, to znači da je porodica u grču i stresu. Djeca mogu biti zlostavljana i od strane roditelja perfekcionista, oni imaju nerealne zahtjeve i očekivanja od svoje djece ,ambicije koje im nameću su veće od realnih dječjih sposobnosti. Iz tog razloga dijete može da pribjegne u tzv. toksikomaniju- alkoholizam, drogu, delinkvenciju, čak i samoubistvu. Roditelji sa mentalnim poremećajima(psihotični roditelji, alkoholičari, agresivne psihopate) koji zlostavljaju svoju djecu su loš model po kojem dijete uči i ono samo postane devijantno, agresivno, delinkventno, odaje se porocima i sl. Zlostavljano dijete najčešće je odbačeno i/ili neželjeno dijete. Takođe, takva djeca imaju nedostatak empatije, u odnosu prema drugoj djeci reaguju strahom, bijesom ili fizičkim napadom(V.Đekić,2010).

Višegodišnje zlostavljanje stvara traumu kod djece i ostavlja na njih doživotne posljedice u smislu nesposobnosti da se suprostave emocionalnim nadražajima.

Za dijete je svakako pogubnija nebriga majke,oca od zlostavljanja jer srozava emocionalni i socijalni razvoj djeteta, vremenom će postati anksiozno, povučeno i potencijalno delinkventno. Zlostavljana djeca će svoju bezosjećajnost ispoljiti kroz zlostavljanje drugih, sklona su depresiji, podliježu primitivnim impulsima jer nisu u stanju da njima vladaju i naginju ka delinkventnom ponašanju (R.Ćetković,2010).

Danas su roditelji preokupirani poslom i obavezama u kući i van nje , sve manje se druže sa djecom, ne provode dovoljno vremena sa njima i otuđuju se. Djeca postaju povučena, sve više traže samoću, mrzovoljni su, bez energije, nesrećna su i previše zavisna. Ovakvo stanje im stvara probleme u misaonim procesima, imaju lošu koncentraciju a to se odražava na ponašanje da polako kreće da naginje ka agresivnom i delinkventnom. Ako roditelj ignoriše da pruži pomoć ili savjet djetetu ono će to shvatiti kao odbacivanje, u buduće reagovanje emocionalno a ne logično (R.Ćetković,2010).

Rezultat zapostavljanja, zlostavljanja i strogog kažnjavanja su agresivna , paranoična i pretjerano borbena djeca. Ovi postupci roditelja bude u njima frutraciju, nizak prag tolerancije, zato lako planu i dolaze u sukobe. Normalno ponašanje druge djece ocijeniće kao prijeteće, postupke će protumačiti kao zlonamjerne i uvredljive. Bezazlene stvari će deklarisati kao osvetu i spremaće se da uzvrate udarac.

Mladi delinkventi uglavnom prenagljeno rasuđuju, reaguju burno na osnovu pretpostavke o neprijateljstvu, imaju pogrešnu percepciju neprijateljskog čina, zato uglavnom odmah reaguju nasiljem, u najgorem slučaju ubistvom. Delinkventnu, agresivnu djecu je teško vaspitati jer je kod njih defektna kontrola nagona. Negdje od 11. do 19. godine javlja se bunt, porodični nadzor izostaje, djeca počinju da lažu, smišljaju prevare, lutaju, vrše sitne krađe, napuštaju školu, preprodaju drogu i sl. Kod djevojčica, djevojaka se to ispoljava kroz ranu trudnoću, sitne krađe, bjekstvo od kuće i sl.(R.Ćetković,2010).

Zlostavljano i zanemarivano dijete ne može da ima unutrašnju sigurnost jer ono kada gubi je uvijek u stanju očaja, osjeća sepracionu anksioznost,osjeća krivicu i ponaša se delinkventno (R.Ćetković,2010).

Svaki član porodice izgrađuje svoje stavove u istoj, ako je odbačen javiće se bijes koji vremenom prerasta u pobunu. Roditelji će često, bez griže savjesti ignorisati potpuno osnovne potrebe djeteta, s toga će se ono osjećati kao da nije vrijedno pažnje. Kao posljedica toga, narušeno je duševno zdravlje djeteta, gubi unutrašnje jedinstvo ličnosti, nema pravilnu percepciju stvarnosti. Kako će djeca rješavati konflikte, umnogome zavisi od integralnih potencijala porodice kao i od psihološkog karaktera porodične grupe kojoj pripada.

Ljudi koji su bili odbacivani u djetinjstvu misle da će cijelog života biti tako, a osobe koje nemaju nikakvu nadu u budućnost na kraju uništavaju i sebe i druge.

Imamo slučaj roditelja koji svjesno i aktivno odbacuju djecu , njihova djeca su nesocijalizovana , sklona agresiji i nasilju, zatim preokupirane roditelje koji nemaju vremena da odvoje da se posvete djeci pa ona vrše sitne krađe, skitaju, bježe od kuće , i rigidni roditelji, njihova djeca su povučena i asocijalna.

\*Fizičkim zlostavljanjem u porodici, dijete se ne navikava samo na bol i patnju nego se i uči da bude nasilno. Konstantni stresovi kod djeteta stvaraju pogodne uslove da se i samo razvije u ličnost sklonu upotrebi sile i konfliktima. Tako se stiče navika da se nasiljem kao racionalnim sredstvom prema slabijem dolazi do cilja (<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>).

Djeca koja su svjedoci zlostavljanja i/ili su i sama zlostavljana, sklona su depresiji i psihičkim poremećajima i stiču sklonost da i sami budu fizički nasilna u kasnijem periodu života. Djeca prema nasilniku u porodici ispoljavaju različite emocije, a posebno bijes koji je usmjeren i prema nasilniku i prema žrtvi, smatrajući i jedne i druge krivcima. I samo dijete ima osjećaj sopstvene krivice za takvo stanje, strah od stalnog nasilja u porodici i osjećaj stida u sredini. Pored toga, takvo dijete karakteriše strah od pojedinog člana porodice, strah od muškarca(najčešće), strah od fizičkog kontakta bilo koje prirode, bježanje od kuće, nesigurnost, ekstremna poslušnost i pokušaji samoubistva, ubistva, razbojništva.(<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>)

**MOGUĆI RAZLOZI PRIBJEGAVANJA DELINKVENCIJI**

Nepostojanje jasnih granica po pitanju dozvoljenog ponašanja u porodici koje kasnije diktira ponašanje među vršnjacima i u društvu može samo da odmogne djetetu. Dijete lako postaje razdražljivo, bijesno i agresivno pri prvoj zabrani, zato roditelji trebaju jasno da postave primjerene granice ponašanja svom djetetu. Dešava se i da dijete otkrije da jedino neprihvatljivim ponašanjem može da pridobije pažnju roditelja, okoline, vršnjaka. Djeca nekada žele po svaku cijenu pažnju, zato se i dešavaju izlivi bijesa koja za posljedicu imaju uništavanje sopstvene ili tuđe imovine, fizičko nasilje i sl.

Ono što je danas teško staviti pod kontrolom jeste način i stepen kvaliteta provođenja slobodnog vremena, koliko je slobodnog vremena na raspolaganju, s kim dijete provodi to vrijeme. Ukoliko dijete nije angažovan koliko bi trebalo u vezi ispunjavanja školskih obaveza, automatski se javlja višak slobodnog vremena, dokolica, počinje dezorganizovano, besciljno lutanje koje vodi u druženje sa problematičnim vršnjacima, pa sve do manjih krivičnih djela. Ako boravi sa agresivnim roditeljima, braćom/sestrama ono će se i samo tako ponašati. Takođe, ako su mu dostupni filmovi, video igrice prepune nasilja, stereotipa, to će dijete samo podstaći da se i samo tako ponaša, bude agresivno, planira i ugovara tuče,krađe i sl. Roditelji moraju da kontrolišu da li je njihovo dijete izloženo destruktivnom sadržaju koje se samo akumulira u podsvjesti djeteta i navodi ga da se i samo tako ponaša. Poželjno bi bilo da roditelji djelimično i biraju sadržaj koji će plasirati djeci jer on može biti izuzetno koristan i edukativan i svakako pozitivno utiče na oblikovanje identiteta i društvenu socijalizaciju.Izražena agresivnost najčešće je samo rezultat kako lični primjer roditelja djetetu je važan jer agresivnost djeteta se javlja u većini slučajeva kao rezultat toga što su i sama doživljavala agresiju i nasilje od roditelja. Dijete se najčešće vodi mišljenjem da će nasiljem i agresijom doći najbrže do cilja jer tu metodu koriste roditelji, a dijete uči od svojih roditelja.(V.Đekić,2010)

R.Kac je u svom istraživačkom radu potvrdila sljedeće hipoteze: rano odsutni otac pospješuje nesigurnu privrženost djeteta; nesigurna veza roditelja i djeteta obrnuto je uslovljena sa samokontrolom (empatijom), a stimuliše nasilničko ponašanje u kasnijem životu; nesigurna veza roditelja i djeteta stimuliše neadekvatnu pažnju prema djetetu; strogost i nezainteresovanost majke i oca smanjuju dječju samokontrolu; samokontrola je obrnuto srazmjerna sa nasilničkim ponašanjem (<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>).

**ŠTA JE POTREBNO DJETETU ZA DOBRO DUŠEVNO ZDRAVLJE**

LJUBAV- Svako dijete treba da se osjeti voljeno od strane roditelja, da je željeno. Posebno je značajno da prepozna koliko mu roditelji pružaju njege i brige i koliko je značajno za njih.

PRIHVAĆENOST- Dijete je srećno kada zna da ga roditelji voli baš onakvo kakvo jeste i da će to uvijek biti tako bez obzira da li je poslušno ili ne, bez obzira da li je donijelo ispravnu odluku ili nešto loše uradilo.

ZAŠTITA- Roditelji trebaju da budu zaštitnički nastrojeni prema djetetu, da ga štite od povreda, uvreda, pruže mu pomoć da riješi neke problematične životne situacije.

SIGURNOST- Porodica treba da pruži dom, mjesto gdje će se osjećati bezbjedno i sigurno.

NEZAVISNOST- Važno je da roditelji postave granicu i ne guše samostalnost djeteta, vjeruju da će ono samo donijeti neke ispravne a važne odluke, da imaju povjerenja u njegove sposobnosti.

POVJERENJE- Postoji moralni sistem kojim dijete treba da ovlada, da se vodi ljudskim vrijednostima kao što su: dobrota, plemenitost, hrabrost, pravda, poštenje.

KONTROLA- Svakom djetetu treba staviti do znanja da postoje uvijek granice i ograničenja u svemu što rade. Normalno je da je dijete nekad nezadovoljno, bijesno, želi nešto nedozvoljeno,zato treba da roditelji reaguju da ne bi došlo do npr. samopovređivanja i/ili povređivanja drugih osoba(V.Đekić,2010)

**VASPITNI STILOVI RODITELJA**

**Autoritarni vaspitni stil**

Ovaj roditeljski obrazac podrazumijeva s jedne strane izraženost dimenzije odbijanja, odnosno emocionalne hladnoće. Autoritarni roditelji su strogi, zahtijevaju od djeteta potpuno konformiranje sa njihovim ličnim vrijednostima, vojničku disciplinu, i kroz grubost pokazuju moć ukoliko je dijete neposlušno. U vaspitanju dominira često prestroga kazna, dok je pokazivanje ljubavi uslovno, ograničeno, ili u potpunosti izostaje. U takvoj atmosferi, djeca razvijaju izraženi strah od kritike, bivaju nesrećna i agresivna prema drugima ili sebi. Nemaju prostora za iskazivanje individualnosti i autentičnosti što tokom adolescencije može eskalirati u bijes, inat, frustraciju, bunt, laganje, ili čak u izraženu nesigurnost, povučenost i apatiju (<https://www.vaspsiholog.com/2019/02/vaspitni-stilovi-roditelja/>)

Strogo vaspitanje i kažnjavanje stvara psihološki invalidnu ličnost, nesigurnu, u grču, depresivnu, agresivnu, bez osjećanja za granice društveno prihvatljivog i normalnog ponašanja(<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>).

**Autoritativni vaspitni stil**

Preovlađujuće dimenzije ovog stila su toplina i prihvatanje, ali i racionalna kontrola i zahtjevi koji su adekvatno prilagođeni uzrastu djeteta. Cilj kontrole jeste da se dijete nauči samokontroli – usmjerena je, dakle, isključivo ka neprihvatljivom ponašanju. Roditelji su odgovorni i postavljaju granice, ali pokazuju ljubav, razumijevanje i toleranciju, ističući potrebu dvosmjerne komunikacije i dogovora. Dječije mišljenje i osjećanja se ne negiraju, samostalnost i kreativnost se podržavaju. Dijete se razvija u autentičnu ličnost koja ne zanemaruje norme i obaveze. Ovakav vaspitni stil je podloga za razvoj socio-emocionalne zrelosti.

**Permisivni vaspitni stil**

Dominantna dimenzija ovog stila je toplina, ali ona nije praćena kontrolom i postavljanjem bilo kakvih granica i zahtjeva. Dječije aktivnosti su pod kontrolom isključivo njihovih ličnih impulsa. Roditelji se ne doživljavaju kao autoriteti. Kod roditelja je izgrađen stav da ispunjavanjem svih želja detetu pokazuju svoju ljubav, što je najčešće posledica ili potrebe da djeci obezbijedi sve ono što oni sami nisu imali u djetinjstvu, ili težnje da na taj način djeci nadomeste to što, na primjer, provode jako malo vremena sa njima. Dijete je prezaštićeno i raste ,,pod staklenim zvonom’’ – roditelj često obavlja sve umjesto djeteta (piše mu domaći, sređuje sobu, i slično). Kao posledica, kod djece se razvijaju razmaženost, egoističnost i egocentričnost, nesigurnost, izražena površnost i manipulativno ponašanje u socijalnim relacijama. Bilo kakva pravila, na primjer u školi ili vršnjačkoj grupi, postaju izvor frustracije, nezadovoljstva i besa.

**Indiferentan vaspitni stil**

Ovaj stil podrazumijeva, s jedne strane, emocionalnu hladnoću prema detetu, a sa druge strane i nizak nivo kontrole i zahteva. Interakcija na relaciji roditelj-dete svedena je na minimum. Odnos je površan i može se reći da se svodi isključivo na pružanje materijalnih uslova detetu, dok se emotivni odnos zanemaruju. Preovladava stav “dijete ima svoj život, ja imam svoj’’. Roditelji uglavnom nisu upućeni u to gde se dete kreće i sa kim se druži,i ”nemaju vremena’’ da se time bave. Ovaj vaspitni stil je veoma pogodno tlo za razvijanje poremećaja u ponašanju i delinkvenciju. Kod ove dece takvo ponašanje zapravo postaje disfunkcionalan način skretanja pažnje roditelja i okoline na sebe, što im bazično nedostaje. (<https://www.vaspsiholog.com/2019/02/vaspitni-stilovi-roditelja/>)

Nezainteresovanost roditelja,može biti pogubno za djecu i “okidač” delinkvencije jer moramo uzeti u obzir da je porodica prva društvena sredina u koju dijete stupa, stiče društveno iskustvo I prozor u svijet koji zavisi od neposrednog iskustva koje smo stekli u porodici (file:///C:/Users/Korisnik/Downloads/06\_Krstic%20(2).pdf).

Navedeni vaspitni stilovi se u praksi neće često sresti u takvom doslovnom obliku, već je najčešće prisutna **kombinancija** njihovih karakteristika. Takođe, česta pojava je i to da jedan roditelj primenjuje jedan vaspitni stil, a drugi roditelj drugi. Odgovor na pitanje kako se najpravilnije postaviti prema detetu u različitim fazama njegovog odrastanja teško je dati. **Vaspitanje je dinamičan proces koji zavisi od brojnih faktora i njihovog sadejstva** – crta ličnosti i deteta i svih članova porodice koji učestvuju u vaspitanju, broja članova porodice, doslednosti i ciljeva vaspitanja, socioekonomskog statusa. **Međutim, nikada ne treba zanemariti značaj ljubavi, sigurnosti, podrške, razumevanja, ali ni discipline, poštovanja pravila i postavljenih granica na putu ka razvoju zrele i socijalizovane ličnosti.**

Stabilna porodična sredina pozitivno utiče na formiranje I razvoj ličnosti pojedinca, dok nestabilni uslovi stvaraju poteškoće koje su karakteristika nezrele ličnosti. Kada analiziramo motiv i uzrok nekog delikventnog ponašanja moramo sagledati međuzavinost pojedinca I porodične situacije. Ako su u porodici dominantne nepovoljne okolnosti, nasilje i dr oblici delinkventnog ponašanja će prevagnuti u odnosu na ostale psihičke procese (R.Ćetković,2010).

Djeci su potrebni roditelji čiji je odnos stabilan, harmoničan, pun poštovanja i ljubavi, sa dobrom komunikacijom. U povoljnim porodičnim uslovima će preovladavati prethodno navedena osjećanja, a u negativnim konflikti, mržnja koja razara integritet porodice. Svaki odnos može lako da oscilira od ljubavi do mržnje, ako je dijete zadovoljno, ono će uspjeti da potisne mržnju i nastojaće da se identifikuje sa roditeljima, nezadovoljno dijete radiće sve suprotno, što će dovesti do konflikata. Porodica diktira pravac razvoja ličnosti djeteta i to u velikoj mjeri određuje mentalnu sudbinu i karakter djeteta. Porodični odnosi doprinose ostvarivanju uspjeha ili neuspjeha u rješavanju konflikata. Neprilagođeno ponašanje moramo posmatrati kao funkcionalni izraz emocionalne interakcije u značajnim ličnim odnosima. Sva oštećenja nastala u djetinjstvu izazivaju poremećaje po pitanju našeg razmišljanja, osjećanja i ponašanja (R.Ćetković,2010).

Gnijezdo za dijete je porodica i dom, mjesto psihičke i fizičke sigurnosti i usmjerivač odrastanja djeteta. Otac je za dijete reprezent realnosti i vrijdnosti u društvu, dok je majka represent emocionalnosti. Posebno u pubertetu i adolescenciji djeca imaju izražene emocionalne potrebe, kako na njih odgovore roditelji zavisi kako će se ona osjećati, ako se osjećaju sigurno i puno samopouzdanja moći će da se nose sa zahtjevima i pritiscima društva i vršnjaka i lošim namjerama drugih ljudi. Ako su zahtjevi prema djetetu upućeni na ranom uzrastu, na grub način, to dovodi do potiskivanja impulse otpora i samostalnosti (R.Ćetković,2010).

Rano odvajanje od roditelja dovodi do psihičkih poremećaja, na kraju i do delinkvencije, stabilnost pojedinca predstavlja održavanje identiteta pod pritiskom životnih uslova koji su promjenljivi.

Nerijetko je problem preveliko očekivanje od strane roditelja, delikventno ponašanje tada biva odgovor na ta svjesna ili podsvjesna očekivanja roditelja. Porodice u kojima zaostaje emocionalna funkcija su otuđene, emotivno hladne i njeni članovi su izolovani. U komunikaciji i međusobnim odnosima su previse kritički nastrojeni, čak postoje slučajevi da postoje grupe ili struje u porodici,neprijateljski nastrojene. Ukoliko dijete nema podršku od porodice za lične potrebe to će negativno uticati na razrješavanje sukoba i afirmisanje slike o sopstvenom ja.

Kada se dijete ne socijalizuje adekvatno u primarnoj zajednici, porodici, nesposobno će biti da riješi konflikte i problemske situacije koje nameće život, doći će u iskušenje da krše norme ponašanja sredine i zajednice (R.Ćetković,2010).

Kakva je savremena porodica? Autoritet i značaj uloge roditelja je smanjena gotovo na minimum, djeca su sve više neodgovorna u vezi svojih odluka i postupaka. Porodična vaspitna funkcija slabi, mladi članovi porodice traže svoj identitet u kriminalu, delinkvenciji, konformizmu.

Razni roditeljski postupci, stavovi, preduzete mjere mogu da razbijesne dijete, posebno ih pogađa neuvažavanje mišljenja i potreba, ismijavanje ideja i/ili postupaka. Ako dijete zbog toga razvija mržnju u sebi koju dodatno potiskuje, samo klimajući glavom na stavove roditelja , sve više će hraniti u sebi anksioznost na spoljašni svijet formirajući mišljenje da je isti vrlo opasan(R.Ćetković,2010).

Socijalizacija je izuzetno važna jer kroz taj proces ulazimo u svijet odraslih. Ovaj proces se prvobitno odvija u porodici, u ranom djetinjstvu. Ovaj proces ahtijeva uvođenje nekih novih uloga i vrijednosti , kao i razvijanje kvalitetnih međuljudskih odnosa. Socijalizacija vodi ka empatičnosti i nezavisnosti djeteta, da dijete samo procijeni efekat svog ponašanja. Dijete u porodici treba da kroz adekvatnu njegu i vaspitanje doraste zahtjevima društva , prevaziđe egoizam i uključi se u djelovanje sredine (R.Ćetković,2010).

Delinkventno ponašanje vezujemo za osobine ličnosti, temperament i karakter. Kod delinkvenata taj odnos karaktera, navika, temperamenta, emocija i stavova ne funkcioniše kako treba. Roditelji su često vrlo pesimistični što umanjuje povjerenje, samopouzdanost i odlučnost kod djeteta. Tako dijete ima strah od života i svijeta, djecu uvijek treba shvatati ozbiljno. U zavisnosti od uticaja roditelja dijete postaje saglasno sa roditeljima ili neprijateljski je nastrojeno jer se ne uvažava njegovo mišljenje. Ako dijete nadvlada sujeta , predaje se lako ,bježi od obaveza, kuće, škole. Spremno je da slaže, prevari, najgore je što traži nekog da mu se pridruži u izostajanju iz npr škole, da čini neke nedozvoljene radnje i sl. Vremenom će usavršiti metode u kojima preovladava lukavstvo i prevara, za njih je nasilje i delinkvencija duševna olakšica. Njihovi prestupi su krađe i svaki oblik radnje gde dominira kukavičluk počinioca. Kada dijete obuzme sujeta, poželi da se osjeti nadmoćnim pa se loše ophodi prema drugima , vrši nasilje čak i nad svojom porodicom (R.Ćetković,2010). Za delinkventno ponašanje vezujemo osobine kao što su impulsivnost, razdražljivost, arogancija, bahatost, neodgovornost, nedostatak poštovanja a to je sve posljedica lošeg vaspitanja, djeca se ne identifikuju sa pravim modelom i fali im topla emotivna veza u porodici. Interesantno je to što su vješti kada je u pitanju ispoljavanje prkosa, neustrašivosti koja je vrlo upitna, ali su nevješti kada treba ispoljiti autentični ljudski kontakt.

Delinkventi rade drugima uglavnom ono što su njima radili roditelji , braća i/ ili sestre. Ako je primijećeno da je neko sklon delinkventnom ponašanju, a porodični uslovi i prilike ga usmjeravaju ka tome onda to delinkventno ponašanje možemo shvatiti kao prilagođavanje djelovanja realnosti koja je nepovoljna.

Negativan porodični milje utiče na javljanje delinkventnog ponašanja i opravdava se činjenicom da postoji određeni “porodični problem”. Potpuno je razumljivo da se uvijek prvo uzroci traže u porodici jer je ona najvažnija po pitanju socijalizacije mladih i formiranja odgovornih, časnih članova društva. Zahvaljujući porodici uključujemo se u spoljašnji svijet i najviše utiče na formiranje ličnosti djeteta, pojedinca. Od socijalizacije u porodici uveliko zavisi prilagođavanje društvenoj sredini (M.Milutinović, Ž.Aleksić,1989).

Model, obrazac ponašanja u porodici su roditelji, oni daju lični primjer djeci koje oblike ponašanja da usvajaju, koje životne stavove,vrijednosti, norme i sl. Zato se i kaže da je porodica “pedagoška arena”, zdrava i harmonična porodica je garant sprečavanja da se mladi odaju delinkventnom ponašanju. U porodicama gdje imamo prostituciju, nasilje, alkoholizam, loše međusobne odnose, odlazak na par mjeseci ili duže su degradirane porodice i nisu osnova za pozitivno vaspitanje, moralno vaspitanje, dobre navike, odgovornost, skromnost, staloženost. Problemi u porodici ostavljaju duboke ožiljke na njene najmlađe članove, utiču na njihovu svijest i karakter, i oni sami imaju lošu socijalnu adaptaciju i upadaju u konflikte, tačnije, i sami ih izazivaju (M.Milutinović, Ž.Aleksić,1989).

Ako u jednoj porodici imamo sve samo ne jak i pozitivan uticaj roditelja nego tuđi uticaj,mislimo na vršnjake, društvene grupe itd, moguće je da će biti zavedeni lošim uticajem drugih usljed nedostatka roditeljske brige i nadzora I samim tim se okrenuti delinkvenciji.

Preventiva kod suzbijanja ovog, možemo reći, globalnog problema je porodična kontrola I disciplina…Ako su ove dvije stvari oslabljene povećava se mogućnost da se javi delinkventno ponašanje naročito ako ne postoje faktori socijalizacije van porodice(M.Milutinović, Ž.Aleksić,1989).

Porodicu u savremenom svijetu karakteriše oslobađanje od tradicionalnih standarda i normi ponašanja, roditeljskog uticaja, javljaju se konflikti u sistemu vrijednosti, izopačen pogled na svijet, promjene u psihičkom životu adolescenata što ih navodi na devijantnost. Sadašnje porodice trpe brojne promjene, socijalne, ekonomske. Intenzivna urbanizacija dovodi porodice do stanja društvene mobilnosti, naročito one gradske i zbog toga nisu u mogućnosti da ispunjavaju obaveze koje su tradicionalno nametnute. Iz tog razloga prodiru brojni negativni uticaji iz spoljašnje sredine. Iz navedenog možemo zaključiti da uveliko slabi socijalna kontrola porodice, prvenstveno slabe porodične veze i odnosi,ona nažalost gubi društvenu snagu životnog usmjeravanja i pravilnog vaspitanja djece i mladih (M.Milutinović, Ž.Aleksić,1989).

Savremene transformacije porodice kreću se od tradicionalnog statusa i patrijarhalnih formi odnosa i za posljedicu imaju dvije tendencije koje se ispoljavaju na delinkventnost. Na jednoj strani, slabi vaspitna funkcija, a na drugoj strani jačaju elementi individualizacije članova, što dovodi do sukoba sa starijim, konzervativnim elementima nadzora i vrijednosnih standarda ponašanja. Postoje neke tendencije koje ruše mit o važnosti postojanja porodičnog ognjišta. Porodica je sve manje emotivna i konstruktivna, a sve više destruktivna i interesna zajednica. Motivacioni ciljevi su izmijenjeni (<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>).

Složenost odnosa koji karakterišu savremeno društvo dovode porodicu u mnoge psihološke, moralne i egzistencijalne probleme njenog normalnog i prirodnog funkcionisanja. Ekonomske krize guraju porodicu do ivice egzistencije i opstanka, društvene krize vode u moralne dileme, a djeca i stariji se u porodici gdje treba da se osjećaju najsigurnijim nalaze u poziciji beznađa. Problem egzistencijalne i socijalne nužde uveliko narušava odnose u porodici i na neki način prouzrokuje poremećaje odnosa porodice i spoljašnjeg svijeta. Često u takvim porodicama roditelji, zbog nemogućnosti da ispune svoje roditeljske funkcije, zapadaju u razna stanja neurotičnih poremećaja (anksioznosti i depresije). U takvim situacijama problemi kriza obično multipliciraju sa socijalnih problema na emocionalne i otežavaju uspostavljanje porodične stabilnosti. Porodični problemi odvijaju se iza zatvorenih vrata doma, ili se “guraju pod tepih”, sredina ih ne uočava, porodica smatra prolaznim i beznačajnim i ne prepoznaje kao alarmantne. Tek sa ozbiljnim krizama i kada nasilje eskalira uočava se problem (<http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>).

**2.METODOLOŠKI DIO DIPLOMSKOG RADA**

**2.1 PROBLEM ISTRAŽIVANJA**

Da bi se jedno istraživanje sprovelo, neophodno je postavljanje i formulisanje problema. Problem je osnova od koje sve polazi i koji treba raščlaniti na manje segmente. Spona između teorijskog dijela rada i istraživačkog je upravo problem.

Problem ovog istraživanja je: Pojava maloljetničke delinkvencije

**2.2 PREDMET ISTRAŽIVANJA**

Predmet istraživanja se izvodi iz osnovnog problema i predstavlja njegovu konkretizaciju. Predmet istraživanja je ključna, sadržajna i metodološka odrednica. Nas zanima koji su porodični elementi i anomalije koje utiču na pojavu maloljetničke delinkvencije.

Predmet ovog istraživanja: Uloga i uticaj porodice na pojavu maloljetničke delinkvencije

**2.3 CILJ, KARAKTER I ZNAČAJ ISTRAŽIVANJA**

Ako pravilno formulišemo cilj i zadatke istraživanja dajemo odgovor na pitanje zašto se istraživanje sprovodi , koja je njegova svrha. S obzirom da sam definisala problem i predmet istraživanja, proističe i cilj istraživanja: Utvrditi uticaj karakteristika porodice na pojavu maloljetničke delinkvencije.

Ako se osvrnemo na reprezentativnost uzorka, ovo istraživanje pripada malim (mikro) istraživanjima. Kada je riječ o karakteru, ovo istraživanje pripada grupi primijenjenih istraživanja.

Značaj istraživanja je višestruk, teorijski i praktični. Sa teorijskog aspekta, upoznaćemo se detaljnije sa pojavom maloljetničke delinkvencije i uticaju porodičnog miljea na istu. Sa praktičnog aspekta, vrijednost i značaj istraživanja je u tome što ćemo ukazati direktno na uzročnik ove sve masovnije pojave i samim tim pospješićemo njenu prevenciju.

**2.4 ISTRAŽIVAČKI ZADACI**

Da bi se postavljeni cilj i ostvario, potrebno je realizovati sljedeće istraživačke zadatke:

1. Utvrditi kako porodični ambijent utiče na pojavu maloljetničke delinkvencije
2. Utvrditi kako porodična struktura utiče na pojavu maloljetničke delinkvencije
3. Utvrditi kako odnosi unutar porodice utiču na pojavu maloljetničke delinkvencije

**2.5 METODE I TEHNIKE U ISTRAŽIVANJU**

Metode i tehnike u istraživanju predstavljaju metodološku aparaturu koja služi za prikupljanje podataka, informacija i činjenica koje su od značaja za proučavanje određenog problema. U ovom istraživanju koristiću metodu studije slučaja, tehniku intervjuisanja uz koju ide samostalno izrađeni protokol intervjua i analiza sadržaja.Studija slučaja je kvalitativna istraživačka metoda, odabrala sam je iz razloga što mogu direktno da se upoznam sa problemima u ponašanju pojedinaca, prouzrokovanih, pretpostavljeno porodično lošom situacijom, a koje nisam spoznala u svakodnevnom životu.

**2.6 ORGANIZACIJA NAUČNO ISTRAŽIVAČKOG RADA**

Nakon proučavanja pronađene literature i izvora, definisala sam naslov teme, a zatim sam pristupila elementima naučno istraživačkog projekta. U vezi sa tim, izrada istraživačkog instrumenta je zahtijevala posebno angažovanje. Kako bi se istraživanje sprovelo na adekvatan način, obavila sam razgovor sa ispitanicima i prikupila njihove dosijee. Neposredno nakon toga, interpretirala sam rezultate i izvela logičan zaključak.

Obzirom da se radi o malom, mikro istraživanju, finansijska sredstva kojasu bila potrebna za istraživanje, obezbijedila sam ja kao istraživač. Ona su bila neznatna i odnosila su se samo na umnožavanje istraživačkog instrumenta.

**2.7 POPULACIJA I UZORAK**

Populacija je osnovni skup iz kojeg se, prema nekom određenom kriterijumu, bira uzorak. Populaciju čine svi maloljetnički delinkventi na prostoru Crne Gore. Uzorak je dio populacije ili podskup osnovnog skupa. U ovom istraživanju, uzorak je pet (5) maloljetničkih delinkvenata koji borave u javnoj, popravnoj ustanovi “Ljubović”. Istakla bih da je uzorak namjerni, hotimični, svjesno izabrani uzorak.

Dana 10.10.2020. godine, sa početkom u 9:00h, posjetila sam javnu, popravnu ustanovu “Ljubović”. Pomoć sam imala od stručnih lica, pedagoga i specijalnog pedagoga koji su tog dana bili dežurni. Koristila sam izvještaje o korisnicima, nalaze i mišljenja psihologa, individualne planove rada...itd.

Osoba označena kao M.M., četrnaestogodišnja djevojčica je smještena u ovu ustanovu zbog problematičnog ponašanja (zadirkivanje djece u školi, bježanje sa časova, nepohađanje nastave), uz Rješenje Centra za socijalni rad. M.M. je dijete sa problemima u ponašanju, u vanobrazovnom procesu, otac joj je preminuo a majka nema autoritet nad njom, ne može da kontroliše njeno ponašanje, strahuje od njenih agresivnih napada, sklona je skitnji i druženju sa vršnjacima neprilagođenog ponašanja. Od trenutka kad je smještena, pruža joj se pomoć i podrška, kako bi se uključila ponovo u obrazovni proces i kako bi usvojila prihvatljive oblike ponašanja. Kod korisnice je prisutna socijalna anksioznost, vrlo je stidljiva (u trenutku kada sam trebala da je intervjuišem, istrčala je iz prostorije), prisutno je i izbjegavajuće ponašanje, misli da drugi korisnici pričaju samo o njoj, nema slobodu da jede pred drugima, njen smijeh nije prilagođen situaciji i trenutku, u ljetnjem periodu oblači zimsku garderobu. U “Izvještaju o korisniku” je prilikom procjene njenih snaga istaknuto da i pored vršnjačkog nasilja koje je doživjela u školi istrajna u tome da sa svakim uspostavi dobar odnos, a nekada stvari idu u drugu krajnost, izbjegavanje drugih korisnika. Djevojčica uzima terapiju za smirenje po potrebi, prepisano od strane psihijatra.

Ono što je zanimljivo kod M.M. je to da se dešavaju nagle promjene raspoloženja u prisustvu majke, primijećen je visok stepen impulsivnosti i potisnute agresivnosti naročito u trenucima neodobravanja, u prisustvu porodice. Porodica je brojna, petoro djece, majka i očuh. Kada je imala 7 godina, ostala je bez oca, za njega kaže da ga je najviše voljela, jer je bio dobar čovjek i udovoljavao joj. Upitala sam je tokom razgovora da li neko može oca da zamijeni, rekla je da ne postoji takva osoba. Svaki dan misli na oca, dala bi život da joj se on vrati, često je neka pjesma podsjeti na njega.

Nakon smrti oca, majka od M.M. osnovala je vanbračnu zajednicu sa jednim čovjekom sa kojim je potom dobila dijete. Porodica živi u iznajmljenom stanu, prihodi su dječji dodatak i socijalna pomoć. Zbog teške materijalne situacije, majka nije u stanju da se na adekvatan način brine o djeci, nakon smrti supruga niko nema autoritet nad M.M., ne postoji nadzor, odlazi od kuće i dolazi kada ona to želi. U međuvremenu se sele, M.M. mijenja školu. Između nje, braće i sestara je velika generacijska razlika, polusestra ima par mjeseci, a rođene sestre i braća su odavno punoljetni. U razgovoru je spomenula da je majka prezauzeta oko bebe, ona bi željela više pažnje za sebe. Na majku je ljuta jer ju je smjestila u dom da je se, kako kaže “otarasi” ne misli joj zlo ali je mnogo ljuta, osramotila ju je. Prema očuhu je ravnodušna, dobar je prema njoj ali ga ne voli, i ne mrzi ga ali on jednostavno ne može da zamijeni njenog pokojnog oca. Porodični ambijent i odnosi su vrlo upitni, porodične prilike su vrlo nesređene, smrt oca, velika razlika u godinama u odnosu na braću i sestre, polusestra koja dobija svu pažnju, neprihvatanje od strane okoline su faktori koji su doveli do pojave neprilagođenog ponašanja. Više puta je tokom razgovora rekla da je njena majka “nervozna” ako očuh dođe kući kasno i onda se ona osjeća loše. Permisivnost i loši odnosi između roditelja su doveli do separacije, koja je uzrokovala slabu kontrolu nad M.M. Kulminacija se dešava kada i u školi nastavljaju da je “šikaniraju”. Polagala je razredni ispit za svaki predmet, uspjeh dobar. U situacijama napetosti, ne umije da iskontroliše svoje ponašanje, nije spremna da preuzme odgovornost za svoje postupke, lako ju je nagovoriti na nešto što nije dobro. Tokom izvještajnog perioda, imala je dva slučaja samopovređivanja. Kada sam je pitala da li se zbog nečega kaje, odgovorila je da joj je žao što je bila “bezobrazna prema socijalnoj radnici”.

Ovakvo stanje korisnice možemo velikim dijelom da pripišemo lošim porodičnim odnosima, vaspitnoj zanemarenosti i zapuštenosti, zato se sa M.M. radilo na jačanju porodične veze i povećanju zainteresovanosti roditelja. Konfliktne situacije u porodici, loši porodični uslovi i sveobuhvatna zapuštenost, doveli su do toga da nema izgrađene mehanizme odbrane niti obrasce ponašanja koji bi joj omogućili da se u određenim situacijama ponaša i reaguje adekvatno.

Stručna lica u ovoj ustanovi će dalje raditi na tome da M.M. usvoji prihvatljive oblike ponašanja, kroz savjetodavni rad, da ne deluje frustraciono, prepozna emocije, socijalnu komunikaciju, nastavi sa obrazovanjem, ojača kontakt sa porodicom.

Moj drugi sagovornik, Y.Y., nazvala sam ga „nasmijani”, boravi u popravnom domu zbog sumnje da je izvršio krivično djelo teško ubistvo. Porodica sagovornika je srednjeg materijalnog statusa, oba roditelja zaposlena, Y.Y. ima starijeg brata. U užem porodičnom stablu nije niko problematičan, izuzev ujaka koji je u nekoliko navrata vršio krivična djela i bio na izvršavanju zatvorske kazne. Zanimljivo je da dječak u njega ima veliko povjerenje. Sa bratom nije previše blizak iz razloga što je, kako on kaže: „dosta zatvoren i ne voli da se druži“. Porodica nije evidentirana kao rizična. Iz izvještaja o korisniku, primjetne su karakterne crte grubost i tvrdoglavost. Sa ljudima ostvaruje površne i neemocionalne kontakte, a razlog tome je nesigurnost u socijalnoj sredini. Kod Y.Y. primijećen je visok stepen patološke agresije sa niskim stepenom kontrole impulsa i konflikata. Takođe, prisutan je nizak stepen kontrole bijes u trenucima postavljanja granica. Korijeni bijesa potiču iz usađenih obrazaca tokom djetinjstva i odrastanja. Na osnovu testa crteža porodice, koji je uradio tim stručnjaka, najdominantnija osoba u njegovom životu je majka. Putem eksploracije ličnosti, došlo se do zaključka da mladić ima potrebu da stvara poželjnu sliku o sebi, moguće je prisustvo prototipalnog stila ličnosti gdje se osjećaj zadovoljstva ostvaruje isključivo kroz odnose sa drugim ljudima. Mladić je samoljubiv što se izražava kroz pasivno nezavisni prototipni stil, što je preteča narcisoidnog poremećaja ličnosti. Na osnovu sprovedenih testova, zaključeno je da se radi o pojedincu koji ima izražen stepen anksioznosti, visok stepen impulsivnosti, nizak stepen tolerancije na frustraciju. Boraveći u domu, počeo je da puši, a prilikom jednog testiranja bio je pozitivan na Thc.

Za Y.Y. bi se moglo istaći da je infantilna ličnost, ima potrebu za usiljenom bliskošću i konstantnu želju za odobravanjem. Ima izraženu slabu racionalnu kontrolu impulsa. Iz rezultata dijagnostike slučaja ukazano je na visok stepen perfekcionizma, paranoidne tendencije, okupiranost detaljima, interesovanje za socijalne situacije. N osnovu analize testa projektivne tehnike Mahover- crteža ljudske figure, crteža porodice, TNR-testa nedovršenih rečenica, MACI testa ličnosti zaključuje se da je riječ o maloljetniku koji prihvata polnu ulogu sopstvenog pola. Maloljetnik pripada kategoriji emocionalno zavisnih muškaraca, koji pridaju veći emotivni značaj ženskom polu kao i veći intelektualni autoritet što se kod maloljetnika potvrđuje kroz odnos koji ima sa svojom majkom. Na TNR maloljetnik majku ističe kao najdominantniju figuru u svom životu što je uočljivo kroz način na koji o njoj govori. Y.Y. teži da bude uočen od strane drugih ljudi i da skrene pažnju na sebe, a tokođe mu puno znači mišljenje drugih. Kod mladića je prisutna seksualna stimulacija, znanje i zadovoljstvo kada su u pitanju seksualni odnosi. Želi da bude uočen i skrene pažnju na sebe kroz odnose i razgovor sa drugima. Sklon je teatralnosti, slika o sebi uključuje uvjerenje o superiornoj vrijednosti, divljenje i obožavanje od strane roditelja.

Porodicu maloljetnika čine otac, majka, brat i baba. Sa bratom, koji je malo stariji od njega nema blizak odnos, ne povjerava mu tajne, on i odnos sa vršnjacima odnose svodi na nivo osnovnih potreba. Tokom djetinjstva i odrastanja, ostavljan je na čuvanje babi. Navodi da je veći dio dana provodio, i po 12h igrajući igrice. Naslućuje se da je to dovelo do pada motivacije u školskom postignuću kao i otuđenost od društvenog života i nemogućnost kontrole impulsa. Do VII razreda je bio odličan đak, nakon toga dolazi do pada motivacije i zadnja tri razreda završava sa vrlodobrim uspjehom. Uspješno je upisao srednju školu, završio razred sa dobrim uspjehom i prekida školovanje iz opravdanih razloga. Seksualno je aktivan od svoje 15 godine, druželjubiv je, ima puno drugova ali nije siguran jesu li mu i dalje drugovi. Fizički rast i razvoj su u skladu sa kalendarskim. Probao je alkohol, marihuanu iz znatiželje. Pitala sam ga da li bi opet probao, premišljao se kratko i rekao da zavisi od društva, vjerovatno bi. Trenirao je fudbal, košarku, u zadnje vrijeme plivanje. U dijelu adolescentske problematike ističe se seksualni diskomfor što ukazuje na stepen lakoće u nivou realizacije seksualiteta , uključujući i kapacitet za integraciju prijateljstva i intimnosti.

Zabrinjavajuć je stepen porodične nesloge što se ne podudara sa informacijama koje je Y.Y. davao u crtežu porodice. Majka je ta koja najviše komplimenata i pohvala udjeljuje, sa njom ima jaču emocionalnu vezu. Uzora nema, i kako kaže, “ide svojim putem”. Otac i brat, od skoro su otišli u Njemačku da rade, ne smeta mu odvojenost, ne bi želio da se nečim drugim bavi. Sa njim će se dalje raditi kroz savjetovanje na temu adekvatnog načina ispoljavanja neprijatnih emocija, usmjeravanje impulsivnog ponašanja, agresivnost na produktivne sadržaje. Takođe, potrebno je da poradi na formiranju odnosa povjerenja sa vršnjacima.

Treći sagovornik, N.N., sedamnaestogodišnji dječak, smješten je u popravni dom zbog krivičnog djela obljuba sa djetetom, nedozvoljene polne radnje sa djetetom, dječja pornografija. Dječak, korisnik potiče iz potpune, zdrave porodice koju čine roditelji i stariji brat. Roditelji žive u vanbračnoj zajednici. Otac se bavi poljoprivredom, majka radi kao trgovac. Roditelji ističu da su postojale varijacije u školskom uspjehu, tačnije, dječaj je imao dobar ili vrlodobar uspjeh i primjerno vladanje. Roditelji su aktivno učestvovali u odrastanju djeteta. Prema mišljenju i nalazu socijalnog radnika, porodica je funkcionalna, vlada topla i harmonična klima. Između članova porodice primjetna je emotivna privrženost. Mladić ima izgrađen odnos poštovanja prema autoritetu.

Prilikom boravka u popravnoj ustanovi, uočeno je da se radi o vrlo temperamentnoj osobi, koja je jako podložna uticaju drugih. Želi da privuče pažnju na sebe, da ispadne duhovit, zabavan drugim korisnicima u ustanovi. Karakteristično je kod ovog mladića da njegov fizički izgled jeste to što zaostaje za kalendarskim uzrastom, izrazito je sitne građe, gotovo djetinjeg izgleda. Zbog toga, tokom opservacije socijalni radnik je dao mišljenje da je to mogući razlog zbog kojeg ima preveliku želju za dokazivanjem i predstavljanjem sebe u drugačijem svijetlu. N.N. pokazuje energičnost i želju da ispuni obaveze , sportske aktivnosti, učenje itd. Korisnik je odgovoran po pitanju pohađanja nastave, više puta je pohvaljen od strane profesora.

Roditelji su istakli da je dječak često znao da pobjegne sa nastave, da je kao mlađe dijete razmažen i da su bili osjetno popustljivi s njim u odnosu na starijeg sina. I sam kaže da je na časovima zn biti nestašan. Majka je bila strožija prilikom vaspitavanja u odnosu na oca, njena vaspitna metoda je bila zabrana izlaska napolje. Ima malo prijatelja, ali to su oni pravi. Povremeno konzumira alkohol, fizički se ponekad obračuna sa vršnjacima. Nakon nemilog događaja, roditelji su u nevjerici i vidno uznemireni su da se to njima dešava. U ustanovi je njegova komunikacija korektna, i sa drugim korisnicima i sa osobljem. Njegova želja za pažnjom je nekada tolika da je u stanju da uradi nešto što i sam zna da je neprihvatljivo i loše. Kod korisnika su zastupljene antisocijalne tendencije, faktor lične frustracije na skali atribuiranja sopstvenog delinkventnog ponašanja pokazuje najveću vrijednost. Kao eksterni faktor rizika, u izvještaju je naznačena slaba kontrola i nadzor roditelja i permisivnost roditelja. Takođe, tu je delinkventni identitet, zabava i uzbuđenje srednjeg inteziteta i dominantno izraženo, siromaštvo.

Na osnotu testa ličnosti, MACI, crteža ljudske figure, zaključeno je da se radi o maloljetniku koji je sklon istraživanju, eksperimentisanju, izržen je brz misaoni tok i hipertenacitet pažnje. Otvoren je u komunikaciji, optimista, ali ne pravi jasnu razliku između robrog i lošeg i osjećaj zabave mu je prioritetan. N.N. ima izražene nezrele seksualne težnje. Okolina ga doživljava kao zabavnog, što potkrepljuje njegova ponašanja koja samim tim više dolaze do izražaja. Ovakva ponašanja su kompenzatorska u svrhu prikrivanja bazične nesigurnosti. Radi društvenog odobravanja sklon je neadekvatnom ponašanju, što ukazuje na socijalnu nezrelost. Kada je riječ o adolescentskoj problematici, videntan je seksualni diskomfor i nesigurnost u vršnjačkim relacijama. Bazično osjećanje iz kojeg mladić postupa je anksioznost koja potiče iz niskog samopouzdanja.

Zaključak psihološkinje je da je mladić zbog niskog samopouzdanja razvio zavisnu strukturu ličnosti koja se ogleda u kompenzatorskim obrascima ponašanja.

Dodala bih da je N.N. u razgovoru sa mnom slagao da je dijete iz vanbračne zajednice, pretpostavljam zbog osjećaja stida ili nelagodnosti. Takođe, rekao je da roditelji nemaju nikakvu kontrolu po pitanju gledanja filmova, igranja igrica. Pretpostavljam da to može biti faktor koji je smanjio prag tolerancije po pitanju njegovog ponašanja. Priznao je da gleda filmove za odrasle i da dosta vremena provodi igrajući ratne igrice. Kaje se što nije više roditeljskih savjeta usvojio po pitanju izbora društva, smatra da ne bi došao u popravni dom da je bio “pametniji”. Socijalni radnik je dao preporuku (dokument: nalaz i mišljenje) redovnog savjetodavnog rada sa porodicom. To je prioritetni cilj jer je porodicaemotivno uzdrmana. Porodica je redovna po pitanju posjeta, a to je jako važno za očuvanje porodične homogenosti.

Četvrti ispitanik, ne i manja značajan, označen kao Z.Z., šestaestogodišnjak koji je dospio u dom zbog krivičnog djela silovanje, zatim obljuba sa djetetom i krivičnog djela ucjena. Mladić živi u petočlanoj porodici, brat, roditelji i baba. Odnosi među članovima porodice su veoma prisni, roditelji vode računa o Z.Z. Navodi da je brak njegovih roditelja skladan, miran i harmoničan i da nikada nije bio svjedok razmirica između njih. Roditelji su zaposleni, majka radi u domu zdravlja, otac ima automehaničarsku firmu u kojoj i Z.Z. povremeno radi. Porodica živi u solidnim socijalno, ekonomskim udlovima i mladić navodi da mu nikada nije ništa falilo tokom odrastanja. Ističe da zna da vozi ali da mu tata ne dopušta da vozi njegov automobil. U razgovoru sa mnom mi je rekao da krijući, povremeno, uzme kola od oca i bahato vozi. Slobodno vrijeme provodi družeći se sa vršnjacima gdje je on uvijek u centru pažnju, što mu imponuje. Z.Z. puno vremena provodi u teretani želeći da na taj način razvije fizičku snagu. Pošuje autoritet ali često ispituje granice moći sa autoritetima. Ako procijeni nekog da je “slabiji” od njega, sklon je manipulaciji, a ukoliko procijeni druge kao “dominantnije”, on postaje povodljiv. Ne podnosi poraz u sportskim aktivnostima i teško mu pada da prizna drugom uspjeh.

Z.Z. je redovno pohađao školu, primjernog je vladanja. Do VI razreda je bio odlikaš, nakon toga mu se uspjeh pokvario, opravdanje nalazi u tome što je bio mnogo više zainteresovan za društvo nego za školu. U izvještaju socijalnog radnika kao mogući faktori rizika javljaju se: egocentričnost, sklonost manipulaciji i nizak nivo svijesti o ozbiljnosti situacije. Preporuka socijalnog radnika je sprovođenje savjetodavnog rada kako sa roditeljima tako i sa korisnikomu odnosu na aktuelan problem. Potrebno je razviti svijest o trenutnoj situaciji i pružiti podršku roditeljima jer su emotivno uznemireni. Ono što je glavna snaga korisnika je upravo zainteresovanost i briga porodice.

U izvještaju psihologa došla sam do podataka da je u životu mladića najdominantniju ulogu odrigao otac te prema njemu ima strahopoštovanje. Takođe, mladić je taj koji je prvi u društvu dobio mobilni telefon, skupu garderobu i prvi je naučio da vozi auto. Odnos sa bratom ocjenjuje kao korektan ali distanciran, navodi da sa njim provodi malo vremena jer imaju potpuno različita interesovanja. Među svojim vršnjacima je “glavni” mada, više preferira starije društvo. Z.Z. je naveo da se često fizički obračuna sa nekim, a da ta druga strana zasluži batine. Srećan je što je uglavnom visočiji od svih svojih vršnjaka i zato sebe doživljava dominantnijim u odnosu na druge. U razgovoru sa mnom je priznao da je probao marihuana, iz znatiželje i da bi ponovo probao ako bi se zadesilo neko “podobno” društvo. Seksualno je aktivan od VIII razreda, do sada je ostvarivao površne i kratkotrajne emocionalne veze. Prilikom polaska u vrtić, imao je problem sa ishranom, do III razreda majka ga je hranila, jer nije želio samostalno da jede. Sa mladićem se lako uspostavlja kontakt, ali, teško se produbljuje razgovor za teme u kojima se ne osjeća prijatno. Kada sam ga i sama upitala da li u životu ima neku trauma, rekao je da ih ima više, zacrvenio sa u licu i bio vidno uznemiren. Predložila sam da preskočimo pitanje, na to je klimnuo glavom kao znak potvrde.

Iz dostupnog psihološkog nalaza utvrđuje se da maloljetnik Z.Z. ima visoko samopouzdanje, izgrađeno u cilju mehanizma odbrane. Prema crtežu ljudske figure i testa ličnosti, MACI zaključuje se da mladić ima socijalno usklađeno ponašanje, na psihološkom planu, nalazi ukazuju da je akumulirana hostilnost tj. bijes što se ispoljava neverbalno u vidu primjene fizičke sile. Ispod slike kompatibilnosti i orjentisanosti na druge stoji snažna želja za samoafirmacijom I buntom u cilju realizacije sopstvenih osjećanja i impulsa dok je najčešće bliskost prema drugim osobama usiljena. Posebno je izražena potreba za naklonošću od strane drugih, sklonost ka manipulaciji, u osnovi ovoga leži strah od autonomije i potreba za ponavljanim znacima prihvatanja i odobravanja kao i nedostatak povjerenja u socijalne kontakte i njihovu produktivnost. Kada je riječ o adolescentskoj problematici, primijećena je nesigurnost u vršnjačkim relacijama i porodična nesloga. Tokom LOBI- ja, mladić je istakao da je brak roditelja harmoničan i odnos sa roditeljima topao i blizak dok testni rezultat pokazuje da je skala porodične nesloge povišena. Iz navdenog se zaključuje da je kvalitet porodičnog funkcionisanja vrlo upitan. Maloljetnik smatra da agresija je poželjna crta ličnosti za muškarca, socijalno poželjna.

Peti i posljednji sagovornik, F.F., sedamnaestogodišnjak je smješten u dom zbog napada na službena lica Centraza socijalni rad i nasilja nad mlađim bratom (oborio ga na pod i više puta udario zatvorenom rukom u predjelu glave i tijela). F.F. je prvi sin iz braka svojih roditelja koji su dobili drugog sina 2 godine nakon toga. Prije 3 godine par se razveo a sinovi su dati na brigu i čuvanje majci, odlukom suda, otac je dužan da učestvuje u njihovom izdržavanju. Mladić sa majkom i bratom živi u iznajmljenoj kući, majka je nezaposlena, korisnica prava na dodatak za njegu i pomoć Centra za socijalni rad.

Dječak je na vrijeme pošao u školu. Tokom pohađanja viših razreda nije postizao zadovoljavajuće rezultate. Sa srednjim školovanjem nije nastavio, ali je zahvaljujući mjerama ustanove “Ljubović” upisao srednju školu, smjer stolar. Evidentiran je u Centru za socijalni rad zbog velikih problema u ponašanju, ispoljavanja agresije prema matičnoj porodici ali i prema članovima šire porodice. Prema stručnim licima iz prethodno navedene ustanove, desio se napad noža u porodičnoj, iznajmljenoj kući kada su socijalni radnici posjetili mladića i njegovog brata.F.F. je vrlo nerasadljiv i ne poštuje njihov autoritet zbog toga je izrečena mjera psihijatrijskog liječenja. Izvršeno je vještačenje psihičkog stanja mladića i otkriven j poremećaj ponašanja i emocija (F92) i postojanje lakše mentalne retardacije (F70). F.F. je sa ocem jednom, u period odgodinu dana boravioa u izbjegličkom kampu u Njemačkoj, zatražili su azil ali on nije odobren od tamošnjih vlasti i vraćeni su u Crnu Goru. Tokom prilikom je majka mladića primijetila da je njegovo ponašenje promijenjeno, postaje agresivan I nervozan, izostaje previse iz škole jer mu otac nije dao da ide u školu.

Potrebno je spomenuti da je majka od F.F. psihijatrijski bolesnik, kod nje je psihijatar ustanovio postojanje anksioznosti i depresije (F.41.2, miješana anksioznost i depresivni poremećaj) kao posljedica porodičnih prilika, s toga joj je propisana terapija. U izvještaju je navedeno da je majka poslije dvije godine od rođenja prvog sina osjećala psihičke problem, da se trese, osjeća strah i nervozu a to je posljedica nasilja koje je trpjela od supruga. Ležala je mjesec dana na psihijatriji. Otac od mladića je kao dijete pohađao specijalnu školu i ostvario pravo na penziju. Liječen je zbog etilizma u bolnici za psihijatriju, čak je i izvršavao zatvorsku kaznu. Zbog svega navedenog mu je ograničeno roditeljsko pravo prema maloljetnim sinovima, zajedničko življenje, kontaktiranje, zastupanje itd. Otac je u više navrata govorio sinu da ni slučajno ne uzima terapije, ne ide u školu, nagovarao ga na nasilje nad porodicom, stricem itd. Mladić je u početko zbog pritiska oca osjećao jake glavobolje, imao tremor ekstremiteta, zaradio aritmiju srca.Takođe, otac sa mlađim sinom od razvoda nema nikakav kontakt, štaviše postoji osjećaj odbačenosti i animoziteta prema ocu. Ni u narednom period nikada nije pokušao da izgradi emotivnu vezu sa mlađim sinom. Otac je osoba bez adekvatnih roditeljskih kompetencija, odbija saradnju sa službama koje žele da pruže pomoć njegovoj porodici i poboljšaju njegovu roditeljsku ulogu I funkciju. Mladićev otac nije proizveo pozitivne promjene kod svojih sinova, vršio je negativan uticaj na F.F. u smislu nagovora da odbija vaspitne mjere službi koje su bile nadležne za njega i brata, a to ima loš uticaj na razvoj djece i nije u njihovom interesu. Otac u određenoj mjeri zloupotrebljava svoju rofiteljsku ulogu, uporno je inicirao kontakt sa F.F. iako mu to sud nije dozvolio, odvodio ga je iz kuće kad je htio i gdje je htio, osporavao mu odlazak na liječenje. Kulminacija očevog lošeg ophođenja je kada je F.F. odveo van teritorije grada u kojem živi sa ciljem da otputuju u stranu zemlju, na sreću majka je brzo reagovala, pozvala je policiju, potjernica je raspisana i otac se vratio sa sinom u grad. Otac je upoznat detaljno sa zakonskim odredbama koje regulišu odnose roditelja i djece kao i odredbama koje se tiču obaveza i prava roditelja, ali, ni u jednom trenutku nije pokazao zainteresovanost.

Do nemilog događaja, prebijanja rođenog brata došlo je jer se brat našalio da mu je otac u zatvoru, F.F. se naljutio a potom i fizički nasrnuo. I kada se odvijala posjeta socijalnih radnika, mladić je prethodno pretukao brata jer je prosuo šolju kafe i odbio da počisti. U prilog napadu je izvještaj vještaka koji je konstatovao da je riječ o hipersenzitivnoj osobi kod koje zaostaje duševni razvoj, ukazao je na tendenciju formiranja granične strukture ličnosti. Ovakav poremećaj karakteriše trajno antisocijalno, agresivno i prkosno ponašanje sa jasnim i naglašenim emocionalnim smetnjama. Mladić je lako mentalno retardirana osoba kod koga je prisutan deficit intelekta, teškoće u učenju, smanjenim govornim spobnostima, slabo snalaženje u novonastalim aktivnostima. Njegovo ponašanje nije reakcija na ugrožavajuću situaciju već potreba da ispolji sopstvenu agresiju prema drugima, odnosno iz strukture ličnosti koja se formira u pravcu antisocijalnog poremećaja. Laka mentalna retardacija je trajno stanje dok se poremećaj emocija i ponašanja može liječiti. Propratne psihijatrijske tegobe su uznemirenost, anksioznost, slab san i slično.

Iz Centra za socijalni rad navode da je F.F. vrlo tvrdoglav, isključiv, nepredvidljiv, ne poštuje autoritet, permanentno ispoljava agresivno ponašanje.

Činjenica i logičan zaključak je da maloljetnik odrasta u nepodsticajnoj sredini i atmosferi sa neujednačenim vaspitnim stavovima, otac je liječen u bolnici za psihijatriju i počinio je nekoliko krivičnih djela, majci je ustanovljena depresija i anksioznost, desio se i razvod braka. Mladić je istakao da bi više volio da živi sa ocem jer mu više vremena posvećuje, majka je “nezainteresovana”, previše zaštitnički nastrojena prema bratu pa je on “za sve kriv”. Maloljetnik je istakao da njegova majka koristi svoje loše zdravstveno stanje kako bi manipulisala i postigla svoje ciljeve, podmeće ocu da je trpjela nasilje.F.F. u porodici nema uslove za siguran razvoj i neophodne granice u ponašanju, porodično okruženje za njega nije podsticajno. Loši roditeljski odnosi su doveli do toga da izraste u nesigurnu osobu, nesnalažljivu u novonastalim situacijama. Mladiću porodica više šteti nego koristi, on više brine o njoj nego roditelji zajedno o njemu. Roditeljski stil je permisivan, sve obaveze F.F. je preuzeo na sebe, spremanje kuće, davanje terapije majci, a to se sve F.F. činilo da će se umanjiti njegov osjećaj odbačenosti. Porodica je već više od godinu dana na psihosocijalnom tretmanu zbog svoje disfunkcionalnosti uzrokovane opštim uslovima življenja i zbog nerazumijevanja porodičnih odnosa i uloga njenih članova. F.F. je vojim svakodnevnim ponašanjem ugrožavao članove svoje porodice ali i šire familije, spomenuću da je kamenicom gađao prozor kuće strica, prijetio stricu i strini da će ih ubiti, nožem prijetio socijalnim radnicima itd.

Zaključuje se da je F.F. odrastao u dezorganizovanoj porodici koja nije bila u stanju da mu pruži podršku kad je bilo najpotrebnije. Sa mladićem se sprovode radionice u popravnoj ustanovi, uz podršku psihijatra. Posebno je akcenat na jačanju porodične veze, eliminisanja osjećaja odbačenosti kako bi živio i funkcionisao na društveno prihvatljiv način.

**2.8 INTERPRETACIJA REZULTATA**

Ispitanici su, gotovo svi na pitanja koja se tiču oupšteno njih kao pojedinaca i njihovih porodica odgovorili iskreno (mjesto stanovanja;broj članova u porodici;da li su ostali bez oca majke/da li su roditelji razvedeni;materijalni status porodice;visina džeparca itd). Na pitanje da li su konzumenti PAS i da li bi to probali, odgovorili su, njih četvoro da su probali iz znatiželje marihuana, žargonski poznato kao džoint. Takođe, istakli su da bi ponovo probali ako bi se zadesilo neko “pogodno” društvo.

Pitanje koje se tiče vaspitnog stila roditelja za njih nije podrazumijevalo dugo premišljanje, svi ispitanici ističu da su roditelji kombinacija tolerantnog i demokratskog stila, eventualno majka su te koje u momentima pokazuju autoritarni stil.

Na pitanje u kakvim su odnosima sa drugim članovima porodice, navode se odgovori: “u sjajnim”, “u odličnim odnosima, svi smo jednaki”, “u dobrim odnosima, izlazimo zajedno”, “u odličnim odnosima, uvijek”. Izuzetak je mladić, iz poslednjeg slučaja koji je rekao da je majka mnogo više zaštitnički nastrojena prema bratu i da njemu stalno nabacuje osjećaj krivice.

Kada je riječ o čuvanju djece, uglavnom djecu su većinu vremena čuvali roditelji, eventualno imamo dva slučaja gdje su čuvani od strane baba koje su živjele blizu ispitanika. Na pitanje koje se tiče uzora u užoj i široj porodici, dvoje je odgovorilo da nema, Y.Y. kaže da: “Ide svojim putem”. Ispitanik F.F. je rekao da se ugleda na strica koji je elektro inžinjer, dok su Z.Z. i N.N. odgovorili da se ugledaju na oca, jer sui m očevi vrijedni ljudi.

Ako se osvrnemo na obaveze roditelja ispitanika, dvoje je odgovorilo sa ne, dvoje je odgovorilo da su majke te koje su angažovane previše i u kući i na poslu, jedan ispitanik je odgovorio da je otac okupiran obavezama jer je on i glavni izvor prihoda. Sa porodicom uglavnom navode da provode po pola dana, 5/6 h, ispitanik F.F. žali što ne provodi vrijeme sa ocem jer je u pritvoru. Upitno je da li zaista tako kao što kažu, na koji način provode to vrijeme, da li zajedno diskutuju o važnim temama, zajedno obavljaju posao u kući i van nje, idu zajedno u šetnju i sl. Mišljenja sam da su uglavnom naveli vrijeme kada su skupa kući, ne uzimajući u obzir koliko kvalitetno komuniciraju i interaguju. Po pitanju uslovljavanja, na osnovu intervjua zaključujem da ozbiljnije ucjene i postavljanja uslova nema, majke su te koje uglavnom uslovljavaju kada je u pitanju škola, npr. prijete zabranom izlaska napolje ako ne poprave ocjene, primijećeno u tri slučaja.

Kada je riječ o izlasku vani, ispitanici ističu da se obavezno javljaju roditelji, s kim su, poštuju vrijeme kada treba da se vrate kući. Sa druge strane, ni kod jednog ispitanika nije uočen nadzor po pitanju telefona, gledanja filmova, igranja igrica.Tri ispitanika su odgovorila da igraju veći dio dana ratne igrice (Counter-strike) i da povremeno gledaju filmove za odrasle. Četiri ispitanika su istakla da im roditelji skreću pažnju s kim da se druže, dvoje je odgovorilo da često ne poslušaju savjet.

Evidentno je da je njih četvoro odgovorilo da je privrženo više ocu, jedan ispitanik je odgovorio da je privržen više majci, tajne uglavnom dijele sa ocem jer majke prijete da će ih kazati ocu, i pošto su dječaci neke teme im je lakše voditi sa ocem, mladić N.N. je rekao da majci priča sve tajne. Svaki ispitanik je odgovorio da roditelji nikad ne primjenjuju stroge kazne (šamar, kaiš), kazne im se svode na oduzimanje telefona, zabrana izlaska vani. Najviše se kažnjavaju zbog loše ocjene, kasnog izlaska vani i prekomjernog korišćenja telefona.

Ispitanici su, svi do jednog naveli da su od roditelja često puta pohvaljeni i nagrađivani, uglavnom zbog dobre ocjene. Kada je riječ o ambicijama, roditelji ispitanika ne pretjeruju, svedeno je sve na dobar uspjeh u školi. Roditelji su i blagovremeno obaviješteni o njihovom uspjehu, stanju u školi itd. Niko od ispitanika nije potvrdio da ih roditelji upoređuju sa drugima ili navode kao loš primjer. Tri od pet ispitanika je odgovorilo da im roditelji ne nabacuju osjećaj krivice, izuzetak je djevojčica M.M. koja ističe da je nekada majka okrivi zbog situacije sa očuhom i F.F. je istakao da je za njegovu majku uvijek on kriv za sve.

Na pitanje šta bi kod svoje porodice, dvoje je odgovorilo da bi voljelo da majka nije previše nervozna i pod stresom, jedan ispitanik je rekao ništa, ostalo dvoje je navelo da bi voljeli više da su zajedno i da bolje komuniciraju.

U pitanjima za kraj postoji pitanje trauma, dvoje je odgovorilo da nema trauma u životu, jedan ispitanik je odgovorio da je to momenat kad je došao u dom, ispitanik Z.Z. je bio vidno uznemiren, crven u licu i rekao je da ih ima više, N.N. je odgovorio da je to smrt oba đeda i ujed psa zbog kojeg nekada ima košmare. Šta za njih znači biti uspješan? Svi su naveli da pod tim podrazumijevaju zdravu porodicu, dobar posao, sreću. Na pitanje šta bi mijenjali kod sebe navode veće strpljenje, dvoje ispitanika ništa ne navodi, promišljenost u jednom trenutku života i mogućnost da se odupre uticaju drugih. Ako se osvrnemo na kajanje, navodi se žal zbog djela koje je ispitanik počinio (Y.Y.), ispitanik Z.Z. navodi da ne postoji stvar zbog koje se kaje i da nije počinio djelo zbog kojeg mu je izrečena mjera, troje navodi da se kaju što nisu više roditelje slušali. Poslednje pitanje- da li se osje’aju voljeno? Svi ispitanici su sa sigurnošću rekli da su voljeni i od strane roditelja i od strane društva.

Istakla bih da je razgovor sa ispitanicima bio izuzetno zahtjevan jer je teško održati njihovu pažnju, u pitanju je omladina koja je polupismena, poluobrazovana i neke izraze i termine nijesu lako razumjeli. Od velike pomoći su mi bili dosijei svako ispitanika, izvršila sam analizu sadržaja i došla do važnih informacija. Kao i u svakom rzgovoru, ispitanici su skloni da manipulišu odgovorima, daju društveno poželjne odgovore, izmišljaju neke stvari, ublažavaju pojedine činjenice. Iz tog razloga je u momentim dolazilo do kontradikornosti između njihovih izjava informacija u izvještajima i nalazima socijalnih radnika, psihologa, specijalnih pedagoga.

**2.9 ZAKLJUČAK**

Na osnovu obavljenog intervjua i analize dostupnog sadržaja mogu zaključiti da je visok stepen značaja poznavanja suštine roditeljstva, poznavanje dječjih razvojnih potreba na koje roditelj treba da pruži adekvatan odgovor. Neophodno je uspostaviti porodične odnose koji će povoljno djelovati na razvoj djece, umijeće da upotrijebimo najefikasnije vaspitne postupke i odaberemo najbolje mogućnosti za djecu, porodični odnosi treba da se temelje u najboljem interesu djeteta.

Svaki roditelj treba da radi na jačaju kapaciteta da osigura sigurnost i stabilnost, pruži emotivnu toplinu i stimulaciju i postavi granice u ponašanju u porodičnom ali i vanporodičnom kontekstu. Ako se roditelj dobro osjeća u roditeljskoj ulozi kojoj je dorastao, biće sposoban za porodično vaspitanje i biranje najboljeg interesa za dijete, u smislu vanporodičnih uticaja, uspostavljanja partnerstva sa svim subjektima koji dijete vaspitavaju i obrazuju tj. na koje je dijete upućeno u zadovoljavanju svojih egzistencijalnih, vaspitno-obrazovnih, zdravstvenih, društveno-kulturoloških i drugih potreba. Nefunkcionalno roditeljstvo može uzrokovati probleme u ponašanju djeteta, naročito u periodu adolescencije.

Odnosi između roditelja predstavljaju model za dijete, izuzetno je važno ophođenje oca prema majci svoje djece. Imali smo slučaj mladića F.F. čiji je otac zlostavljao njegovu majku i učio ga da bude agresivan, samim tim to je dovelo do identičnog ponašanja i samog mladića prema svome bratu, stricu. Najgori je slučaj kada se očevi prilikom razvoda od supruge razvedu i od djece. Postoje i porodice gdje su roditelji u braku ali samo na papiru, formalno, nije isto biti otac i biti tata. Dobro ophođenje roditelja prema djeci i njihovi kvalitetni međusobni odnosi stvaraju uspješnu djecu, punu samopouzdanja, socijalno odgovornu. Porodice gdje majka i otac ravnopravno učestvuju u podizanju djece doprinosi njihovoj emotivnoj stabilnosti i čini ih sigurnijim u svemu što rade.

 Porodični ambijent, porodična struktura i porodični odnosi čine zajedno “sveto trojstvo”, ako jedno ne funkcioniše, uništava se drugo dvoje. Za dobar porodični ambijent je prije svega potreban adekvatan životni prostor, u ispitanim slučajevima ima onih koji žive u neopremljenim domaćinstvima što stvara dodatno nezadovoljstvo, smanjuje kvalitet i komfor življenja. Adekvatan porodični ambijent omogućava da se osjećate bezbjedno, osigurano, samostalno, bez ekonomskih poteškoća. Da bi se stvorio zdrav porodični ambijent potrebno je, prije svega da su roditelji zadovoljni sobom, stabilni, sigurni u sebe, kako bi mogli da se posvete djetetu I njegovim zahtjevima. Za to je neophodna i podrška prijatelja, šire porodice, zajednice, angažovanosti službi nadležnih za pomoć. Samo tako će se formirati ambijent u kojem će dijete biti zadovoljno i srećno. Svjedok sam i sama koliko su djeca bila nepovjerljiva, saopštavala da su porodični odnosi sjajni, potom se testovima otkrije nešto sasvim suprotno i uznemirujuće. Porodični ambijent i odnosi ne mogu da se grade ako pojedinci pola dana nijesu kući, gledaju po nekoliko sati filmove, igraju video igrice. Roditelji moraju da se uključe i pomognu djeci pri organizaciji slobodnog vremena koje trebaju kvalitetno da provedu. Nažalost, evidentno je da u našoj zemlji, ali i širom svijeta su roditelji okupirani zaradom, obavezama oko posla koje ih iscrpljuju pa se i sistem vrijednosti poremetio, vremena za porodični ručak, kupovinu, razgovor je sve manje!

Porodičnu struktura i odnosi među polovima su urušeni uz stalnu težnju da se pogazi započeta emancipacija. Svaka promjena koja se desi u porodici pogađa cijelu porodicu kao sistem. To možemo da zaključimo na osnovu obrađenih slučaja, kako dijete doživi razvod braka, odnos oca i majke, smrt člana porodice itd. Narušena porodična struktura povlači za sobom ozbiljne probleme, imamo primjer djevojčice M.M. koja ne prihvata očuha, pokazuje ljubomoru prema polusestri, brojnost porodice zajedno sa lošim uslovima življenja podstiču vaspitnu zanemarenost i nemogućnost roditelja da se posveti svakom djetetu onoliko koliko je potrebno.

Porodični odnosi zavise od kohezije, nivoa u kojem su članovi porodice privrženi jedni drugima i porodici kao cjelini. Poželjno je da u svakoj porodici svaki član ima optimalni stepen individualnosti i autonomije, uz zadržavanje bliskosti među članovima. Iz navedenih lučajeva primjećujemo da su i sami roditelji rekli da su osjetno popustljivi prema jednom djetetu. Dijete su neosnovano ubjeđivali da je najbolje, udovoljavali onda kad nije bilo prijeke potrebe. Zbog toga su svi ispitanici pokazali dozu bunta, impulsivnosti, nestrpljenja, nemir, agresivnosti.

Kao odgovor na lošu porodičnu situaciju, nailazimo na asocijalno ponašanje djece, školski neuspjeh koji je primijećen kod gotovo svakog ispitanika a odraz je manjka pažnje i koncentracije zbog porodičnog problema, smanjeno samopouzdanje, nesigurnost, agresivnost, a to je najčešće posljedica učenja po modelu. Postoji slučaj autoagresivnosti, njoj je sklona djevojčica, M.M. koja je u popravnoj ustanovi dva puta povrijedila sebi, porežući se staklom. Takođe, prisutno je druženje sa “problematičnim” vršnjacima čemu su bili ispitanici skloni, čak i uz brojne napore roditelja da ih odvrate od druženja sa takvim pojedincima, sve u želji da se osjete prihvaćenim, tražeći sopstveni identitet, privlačenja pažnje na potpuno pogrešan način. Potom, zloupotreba psihoaktivnih supstanci, kao bijeg od stvarnosti i na kraju, kriminalno ponašanje.

Roditeljstvo je divna stvar, barem tako većina tvrdi, nije komplikovana i teška. Veoma je važno da se svako dijete vaspitava i da mu se posvećuje pažnja, ne prepuštati ga uticajima okruženja I drugih. Ograničenja uvijek treba da postoje jer to pomaže djeci da razumiju svijet koji ih uzbuđuje, oni treba da istražuju unutar granica. Tokom dana, koliko god da su roditelji prezauzeti treba da odvoje vrijeme za dijete, da ga saslušaju, to je najbolji način da pokažu ljubav i posvećenost. Disciplinu treba uspostaviti, to nije kazna već način da pojedinci spoznaju šta je dozvoljeno ponašanje. Svačije dijete je jedinka za sebe, nije centar svijeta, nije superiorno, treba da zna da je dio tima, društva.

Djeca su ogledalo svojih roditelja!

**LITERATURA:**

1. Valentina Đekić (2010): *Dijete između ljubavi i straha,* Zemun
2. Dr Milan Milutinović, Dr Živojin Aleksić (1989): *Maloletnička delinkvencija,*
3. Radoman Ćetković (): *Agresivnost djece i mladih,* Podgorica
4. <http://zbornik.pf.uns.ac.rs/images/download/2010/2010-3/doi_10.5937_zrpfns44-0047.pdf>
5. [file:///C:/Users/Korisnik/Downloads/POLITIKA\_SUZBIJANJA\_MALOLETNIKE\_DELINKVENCIJE\_KAO\_DETERM\_INANTA\_DRUTVENOG\_RAZVOJA-MiricDimovski.pdf](file:///C%3A/Users/Korisnik/Downloads/POLITIKA_SUZBIJANJA_MALOLETNIKE_DELINKVENCIJE_KAO_DETERM_INANTA_DRUTVENOG_RAZVOJA-MiricDimovski.pdf)
6. [file:///C:/Users/Korisnik/Downloads/06\_Krstic%20(2).pdf)](file:///C%3A/Users/Korisnik/Downloads/06_Krstic%20%282%29.pdf%29)
7. (https://fpn.unsa.ba/b/wp-content/uploads/2020/01/02-MASTER-TEZA-%C5%A0kola-kao-faktor-rizika-i-za%C5%A1tite-u-pojavi-maoleljtni%C4%8Dke-delinkvencije.pdf)
8. <http://www.rtv.rs/sr_lat/zivot/porodica/kako-nasilje-u-porodici-utice-na-dete_962846.html>
9. (<https://europeibogainecenter.com/uticaj-roditelja-zavisnika-na-dete/>).
10. (https://www.researchgate.net/profile/Aleksandar\_Dimitrijevic3/publication/249008415\_SOCIOEMOCIONALNI\_MODEL\_MALOLETNICKE\_DELINKVENCIJE\_I\_NJEGOVE\_PRAKTICNE\_IMPLIKACIJE/links/0046352136c3fef3d9000000/SOCIOEMOCIONALNI-MODEL-MALOLETNICKE-DELINKVENCIJE-I-NJEGOVE-PRAKTICNE-IMPLIKACIJE.pdf?origin=publication\_detail )
11. <https://www.vaspsiholog.com/2019/02/vaspitni-stilovi-roditelja/>

**PRILOZI**

Pitanja za intervju:

1. Pol: M Ž
2. Godište:
3. Mjesto stanovanja: selo grad prigradsko naselje
4. Broj članova u porodici:
5. Broj djece u porodici (braća i sestre):
6. Stepen obrazovanja i zanimanje roditelja:
7. Materijalni status porodice (visina prihoda): ispod prosjeka prosjek iznad prosjeka
8. Koliki džeparac Vam daju roditelji ? mali srednji veliki
9. Da li ste dijete razvedenih roditelja? DA NE
10. Da li ste ostali bez oca/majke? DA NE
11. Da li je neko od članova porodice teško bolestan? DA NE
12. Da li Vaša porodica ima status izbjeglice? DA NE
13. Da li neko od roditelja radi u inostranstvu? DA NE
14. Da li je u Vašoj porodici postoji slučaj nasilja? DA NE
15. Da li u Vašoj porodici postoji slučaj alkoholizma i/ili

narkomanije, kocke? DA NE

1. Da li ste i sami probali alkohol/drogu/kocku? DA NE
2. Da li bi ste probali alkohol/drogu/kocku? DA NE Zašto ne bi ste? Zašto bi probali?
3. Da li ste dijete iz vanbračne zajednice? DA NE
4. Da li ste usvojeno dijete? DA NE
5. Kako ocjenjujete roditelja/e? toleranti strogi ravnodušni demokratski
6. U kakvom ste odnosu sa braćom i sestrama? Da li je neko povlašćen?
7. U kakvim ste odnosima sa ostatkom familije? (okupljanja vikendom, savjetovanje,)
8. Da li su Vas u većini slučajeva čuvali roditelji? DA NE

Ako nijesu, ko je to bio?

1. Da li imate uzora u užoj, široj porodici? DA NE
2. Jesu li roditelji prezauzeti poslom, obavezama? DA NE
3. Koliko dnevno provodite vremena sa roditeljima

/ostatkom porodice?

1. Da li Vas roditelji uslovljavaju, na koji način?
2. Da li Vam roditelji ograničavaju vrijeme za izlazak/šetnju? DA NE
3. Da li roditelji kontrolišu koje filmove gledate,

Video igrice koje igrate? DA NE

1. Da li Vam roditelji provjeravaju telefon? DA NE
2. Da li roditelji provjeravaju s kim se družite? DA NE
3. Da li Vas roditelji savjetuju s kim da se družite, DA NE

Da li ponekad kažu :“Trebalo bi da se družiš sa...” DA NE

Ili “Nemoj da se družiš sa...”? DA NE

1. Možete li roditeljima povjeriti tajne? DA NE
2. Da li ste više privrženi, slobodniji sa ocem ili majkom? DA NE
3. Da li Vaši roditelji primjenjuju stroge kazne? DA NE
4. Da li Vas roditelji nekada pohvale, nagrade?
5. Da li kao kaznu primjenjuju kaiš, šamar? DA NE
6. Za šta Vas roditelji najviše kažnjavaju?
7. Da li Vaši roditelji imaju pretjerane ambicije za Vas? DA NE
8. Da li Vas roditelji forsiraju da izvršavate školske obaveze? DA NE

(Prate aktivnosti, uspjeh u školi….)

1. Da li Vas roditelji nekada navode kao loš primjer? DA NE

 42. Da li Vas roditelji upoređuju sa drugima? DA NE

43. Da li Vam roditelji nekada nabacuju osjećaj krivice? DA NE

1. Šta bi ste promijenili kod svojih roditelja, porodice?

Ovo su bila pitanja za kraj:

1. Najveća trauma u Vašem životu ....
2. Ko je Vaš uzor?
3. Šta za Vas znači biti uspješan/na?
4. Šta bi ste prmijenili, kod sebe, u životu?
5. Zbog čega se kajete?
6. Da li se osjećate voljeno?